text: Լուսինե Բարսեղյան Թվային Հաղորդակցության Մենեջեր Աշխատանքը ընկերությունում Լուսինե Բարսեղյանը աշխատում է IPSC ընկերության Հաղորդակցության բաժնում՝ որպես Թվային Հաղորդակցության Մենեջեր։ Նա միացել է IPSC թիմին 2014թ.-ի սեպտեմբերից եւ մասնագիտական ծառայություններ է մատուցում ընկերության պատվիրատուներին սոցիալական մեդիա դիրքավորման եւ առաջխաղացման, սոցիալական մեդիա արշավների կազմակերպման, ինչպես նաեւ տվյալների վերլուծության ու որոնողական առաջխաղացման (SEO) ոլորտներում։ Ֆորմալ եւ ոչ ֆորմալ կրթությունը Լուսինե Բարսեղյանը ավարտել է Հայաստանի Պետական Ճարտարագիտական Համալսարանը Տեղեկատվական Տեխնոլոգիաների մասնագետի բակալավրի կոչումով եւ Հայաստանի Պետական Տնտեսագիտական Համալսարանը՝ Էլեկտրոնային Բիզնեսի կառավարման մագիստրոսի կոչումով: 2010-2012 թթ. մասնակցել է Հայաստանի Երիտասարդության եւ Սպորտի Նախարարության կողմից կազմակերպվա Ուսուցում ուսուցանողների համար» դասընթացին ստացել է ոչ-ֆորմալ կրթության ուսուցանողի (թրեյներ) որակավորում։ Աշխատանքային փորձը Լուսինեի աշխատանքային փորձը կազմում է մոտ 5 տարի՝ ներառյալ աշխատանքն IPSC ընկերությունում: Նա 3 տարի աշխատել է ԿԱԶԱ Շվեյցարական Մարդասիրական Հիմնադրամում որպես Հեռահար Դասընթացների տեխնիկական պատասխանատու։ Աշխատանքային գործունեության շրջանակում կազմակերպել է բազմաթիվ տեղական եւ միջազգային դասընթացների հիմնականում ծրագրերի ղեկավարման, հաղորդակցության, սոցիալական առաջխաղացման եւ էլեկտրոնային մշակույթի թեմաներով։ Հասարակական ակտիվություն եւ հրապարակումեր 2012-2014թթ.Լուսինեն ԿԱԶԱ հիմնադրամում վարել է Սոցիալական մեդիա էթիկա եւ Էլեկտրոնային մշակույթ թեմաներով դասախոսությունների շարք։ 2009-2012թթ որպես կամավոր ներգրավված է եղել Հայաստանի Ազգային Սկաուտական Շարժում կազմակերպությունում՝ լինելով կազմակերպության հաղորդակցության թիմի ղեկավար եւ սկաուտական խմբի առաջնորդ։ Լուսինեի հրապարակումերը ներառում են ` Կայքի ստեղծում CMS-ների միջոցով, ՀՊՃՀ, 2012, Զբաղվածության հիմնախնդիրների լուծումները գլոբալ ցանցում, ՀՊՏՀ, 2014:


source: fineweb

text: Այսօր «Սուրբ Գրիգոր Լուսավորիչ» բժշկական կենտրոնում մահացել է ցմահ դատապարտյալ Հենրիկ Հովնիկյանը։ Արդարադատության նախարարության քրեակատարողական վարչության հանրային կապերի բաժնից «Ազատության»-ը փոխանցեցին, որ մահվան պատճառները կհայտնեն նշանակված դատաբժշկական փորձաքննությունից հետո։ Հովնիկյանը «Նուբարաշեն» քրեակատարողական հիմնարկից մարտի 24-ին տեղափոխվել էր դատապարտյալների հիվանդանոց, ապա մարտի 25-ին՝ «Սուրբ Գրիգոր Լուսավորիչ» բժշկական կենտրոն։ ՔԿՀՎ հանրային կապերի բաժնի փոխանցմամբ, Հովնիկյանը դատապարտված էր Քրեական օրենսգրքի 104 հոդվածի 3,7,8, 11-րդ կետերով (սպանությունը՝ զուգորդված՝ մարդուն առեւանգելով կամ պատանդ վերցնելով, մի խումբ անձանց կամ կազմակերպված խմբի կողմից, շահադիտական դրդումներով, պատվերով, ինչպես նաեւ զուգորդված՝ շորթմամբ, ավազակությամբ կամ բանդիտիզմով, այլ հանցանքը թաքցնելու կամ դրա կատարումը հեշտացնելու նպատակով) եւ Քրեական օրենսգրքի 131-րդ հոդվածի 2-րդ մասի 1-ին կետով (մարդուն առեւանգելը, որը կատարվել է՝ մի խումբ անձանց կողմից նախնական համաձայնությամբ):


text: Հայ ազգային կոնգրեսն առնվազն մինչեւ ապրիլի 24-ը զանգվածային միջոցառումներ չի անցկացնի, այսօր Ազատության հրապարակում անցկացված հանրահավաքի ժամանակ հայտարարեց ՀԱԿ առաջնորդ Լեւոն Տեր-Պետրոսյանը։ «Ընդդիմության դաշտում միայնակ մնացած ՀԱԿ-ին ժամանակ է պետք իր հետագա մարտավարությունը ճշգրտելու եւ պայքարի քաղաքական ռեսուրսները հաշվարկելու համար», - ասաց նա: «Բարգավաճ Հայաստանին» եւ նրա ղեկավար Գագիկ Ծառուկյանին ՀԱԿ առաջնորդն իր խոսքում հպանցիկ անդրադարձավ, միայն նշեց, որ կուսակցության նկատմամբ վայրագ հաշվեհարդար է իրականացվել։ «Իրադարձությունները դեռ այնքան թարմ են, որ երկար մտորումների եւ հիմնավոր վերլուծության պահանջ են առաջացնում։ Հուսով եմ, դուք էլ, ձեր հերթին, ըմբռնումով կմոտենաք իմ քայլին, քաջ գիտենալով, որ ես հապշտապ դատողություններ անելու եւ ոտքի վրա որոշումներ կայացնելու սովորություն չունեմ», - նշեց Տեր-Պետրոսյանը: Առաջիկայում հանրահավաքներ չանցկացնելու՝ Կոնգրեսի որոշումը, կարծիք հայտնեց Առաջին նախագահը, կարճ ժամանակում իշխանափոխության հասնելու մասին հայտարարող ընդդիմադիր այլ ուժերի համար ծրագրերն իրականացնելու լավ առիթ է՝ նրանց աստեղային ժամը։ Մարտի 2-ից 16-ին արտոնված հանրահավաքները ՀԱԿ-ը այդ ուժերին է տրամադրում։ «Ինձ մնում է միայն գաղտնազերծել այդ նոր միասնական ընդդիմության կոդավորած ստրատեգիական պլանը. Դավալուից ցախավելը հեծած, «մեկ պլյուս մեկ» քայլերգը շուրթերին եւ Պուտինի հրաժարականի պահանջը կրծքի տակ, հասնում են Ազատության հրապարակ, ինքնահռչակվում որպես նոր բեւեռ, ստորագրում քաղաքացիական պայմանագիրը, եւ շարժվելով դեպի Բաղրամյան 26՝ կյանքի կոչում «100-ամյակն առանց ռեժիմի» կարգախոսը: Սա Բեռլինի գրավումից ավելի հանճարեղ պլան է», - սարկազմով հայտարարեց Տեր-Պետրոսյանը: ՀԱԿ ղեկավարը հանրահավաքի մասնակիցներին առաջարկեց գարնան առաջին օրը հռչակել 2008-ի մարտի 1-ի զոհերի հիշատակի եւ պետական ահաբեկչության ու բռնաճնշումների դեմ համազգային բողոքի օր։ «Ազգային ժողովի ընդդիմադիր խմբակցությունները պետք է հանդես գան օրենսդրականնախաձեռնությամբ՝ մարտի 1-ը պետական տոների եւ հիշատակի օրերի ցանկում ընդգրկելու համար», - ասաց Տեր-Պետրոսյանն ու առաջարկությունը դրեց քվեարկության։ - «Որոշումն ընդունվեց միաձայն», - գոռացին հանրահավաքի մասնակիցները: Տեր-Պետրոսյանը կասկած չունի, որ Ազգային ժողովի հանրապետական մեծամասնությունը կտապալի ընդդիմության նաեւ այս առաջարկությունը, բայց այդ հանգամանքը, ըստ նրա, արդեն նշանակություն չի ունենա՝ ժողովուրդը արդեն իր որոշումը կայացրել է։ «Որքան էլ ինքնավստահ, որքան էլ ամբարտավան, որքան էլ դաժան` բռնապետությունն անհանգստանում, զայրանում եւ նույնիսկ սարսափում է, երբ նրան հիշեցնում են իր գործած ոճիրներն ու հանցանքները։ Հետեւաբար, երբ հասարակության ոչ մի պահանջ տեղ չի հասնում, իսկ ընդդիմության բոլոր օրենսդրական նախաձեռնությունները տապալվում են, ապա վերջիններիս ձեռքին մնում է միայն մեկ, բայց չափազանց ազդեցիկ զենք, այն է` չմոռանալ եւ գիշեր-ցերեկ հնչեցնել վարչախմբի գործած ոճիրներն ու հանցանքները», - ասաց նա: Առաջին նախագահը հիշեցրեց՝ Մարտի 1-ի մեղավորներին քրեական պատասխանատվության ենթարկելու եւ զոհերի հարազատներին նյութական փոխհատուցում տրամադրելու գործընթացները մազաչափ անգամ տեղից չեն շարժվել։ Հայաստանի ներկայիս իշխանությունների օրոք Մարտի 1-ն ու հոկտեմբերի 27-ը, ըստ Տեր-Պետրոսյանի, չեն բացահայտվելու. - «Հայաստանի ավազակապետական իշխանությունները, բռնապետություններին հատուկ ցինիզմով, չեն էլ թաքցնում, որ թքած ունեն թե՛ սեփական երկրի քաղաքացիների պահանջների, թե՛ ընդդիմադիր քաղաքական ուժերի օրենսդրական նախաձեռնությունների, եւ թե՛ նույնիսկ միջազգային կազմակերպությունների` ՄԱԿ-ի, ԵԽԽՎ-ի, ԵԱՀԿ-ի եւ Եվրամիության ընդունած բանաձեւերի ու հայտարարությունների վրա։ Նման պահվածքով նրանք, ըստ էության, բացեիբաց հայտարարում են` շատ էլ լավ ենք արել, որ մարտի 1-ին ժողովրդին գնդակահարել ենք. պետք լինի, էլի կանենք»: ՀԱԿ առաջնորդն իր ելույթի բավականին ծավալուն հատված նվիրեց իշխանության նախաձեռնած Հայոց ցեղասպանության 100-րդ տարելիցի համահայկական հռչակագրին, այն անհաշվենկատ փաստաթուղթ որակեց, որով Հայաստանի արտաքին քաղաքականության հիմքում դրվում է պահանջատիրության հարցը։ «Հռչակագիրը, եթե ոչ անպայման աղետաբեր կլինի մեզ համար, ապա առնվազն լուրջ խնդիրներ կառաջացնի արտաքին աշխարհի հետ Հայաստանի հարաբերություններում` որոշակի խոչընդոտներ հարուցելով ,մասնավորապես, հայ-թուրքական հարաբերությունների եւ ղարաբաղյան կարգավորման գործընթացներում», - ասաց Տեր-Պետրոսյանը: ՀԱԿ մյուս ներկայացուցիչները նույնպես իրենց ելույթներում անդրադարձան Մարտի 1-ի թեմային։ ՀԺԿ ղեկավար Ստեփան Դեմիրճյանն ասաց՝ Մարտի 1-ի էջը փակված չէ։ - «Մենք չենք կարող համակերպվել այս ամենի հետ», - հայտարարեց Դեմիրճյանը: Հանրահավաքում ելույթ ունեցավ նաեւ 2008-ի մարտի 1-ին սպանված Գոռ Քլոյանի հայրը՝ Սարգիս Քլոյանը։ «Այս 7 տարիների ընթացքում ի՞նչ է կատարվել. ոչ մի բան էլ չի կատարվել եւ չի էլ կատարվելու: Մենք բոլորս մեր հույսերը կտրել ենք, միայն սպասում ենք իշխանափոխություն», - ասաց նա: Ներքաղաքական վերջին իրադարձություններին անդրադարձավ Ազգային ժողովում ՀԱԿ խմբակցության ղեկավար Լեւոն Զուրաբյանը, կարծիք հայտնելով, թե իշխանությունը տապալեց ընդդիմության ծրագիրը ԲՀԿ-ի դեմ իրականացված լայնածավալ բռնություններով, բայց, Զուրաբյանի գնահատմամբ, հասունանում է սոցիալական բունտ. - «Արտաքին միջազգային ֆինանսավորում այլեւս չկա, ոչ ոք ֆինանսական գողերին չի ֆինանսավորի: Բնակչությունը սրընթաց աղքատանում է, նվազել է նրա գնողունակությունը, աճում է գործազրկությունը: Սերժ Սարգսյանի օրոք երկրից փախել է արդեն 300,000 մարդ: Մարդիկ ուղղակի չգիտեն՝ ինչպես կերակրեն իրենց երեխաներին»: Մոտ մեկ ժամ տեւած հանրահավաքից հետո ՀԱԿ ներկայացուցիչները, իրենց համախոհների հետ, երթով Մաշտոցի պողոտայից հասան Երեւանի քաղաքապետարանին հարող հրապարակ, որտեղ էլ 2008-ի մարտի 1-ի գիշերը տեղի ունեցան 10-ը մարդու կյանք խլած արյունալի դեպքերը։ «Ժառանգության» եւ «Բարգավաճ Հայաստանի» ղեկավար անդամներից հանրահավաքի հարթակին կանգնածներ չկային:


text: Ерани - Erani - Երանի - Yerani - Серия 35 full. Watch Erani episode 35 online free “Ерани”, 35 серия Саша и Влад вновь встречаются в назначенном Фело месте и снова идут на квартирную кражу. В этот раз им удается похитить из квартиры золото, и они несут его на продажу. Ани ищет работу, чтоб суметь ухаживать за дедом и иметь возможность покупать его лекарства. Частые посещения Арама не нравятся дедушке Ани, и он решает серьезно поговорить с Арамом. Тот честно признается, что любит Ани и у него серьезные намерения по отношению к ней. Ани получает звонок от работодателя, который говорит, что есть свободное место и приглашает ее в офис. Або хочет хоть чем-то помочь Ани, но когда она заходит в комнату, он застывает на месте. Эту и другие серии “Ерани” смотрите на сайте Armfilm.org. ПРИЯТНОГО ПРОСМОТРА! Երանի, 35 սերիա Սաշն ու Վլադը հանդիպում են Ֆելոյի հետ պայմանավորված վայրում եւ նորից գնում բնակարանի գողության: Այս անգամ նրանք հասցնում են բնակարանից ոսկի գողանալ եւ տանում են այն վաճառելու: Անին աշխատանք է փնտրում, որպեսզի կարողանա խնամել պապիկին եւ գնել նրա դեղերը: Արամի հաճախակի այցելությունները Անիենց տուն Սահակ պապին դուր չի գալիս եւ նա որոշում է լուրջ խոսել Արամի հետ: Արամը Սահակ պապին խոստովանում է, որ լուրջ մտադրություն ունի Անիի հետ կապված եւ որ սիրում է իր թոռնուհուն: Անիին զանգում են եւ ասում, որ ազատ աշխատանքի տեղ կա եւ կանչում իրենց մոտ: Աբոն ուզում է ինչ որ բանով օգնի Անիին, սակայն երբ Անին ներս է մտնում սենյակ, Աբոն քարանում է տեղում:


text: Copy and paste the embed code below. The code changes based on your selection. The code has been copied to your clipboard. Video size https://www.azatutyun.am/a/27766183.html «Ազատության» հետ զրույցում Տերյան 23-ի բնակիչ Վարդան Գերավետյանն ասաց՝ այդպես էլ չհասկացան կառավարությունն ինչո՞ւ ու ինչպե՞ս է որոշել, որ իրենց շենքը քանդելուց հետո քաղաքի կենտրոնից կվերանա «խառը, անկանոն, ոչ սեյսմակայուն կառուցապատումը»:


text: Քաղավիացիայի գլխավոր վարչության պետը շարունակում է հարստանալ՝ ոլորտի քայքայմանը զուգահեռ: «Ժողովուրդ» թերթը գրում է. «Մի կողմից Հայաստանի քաղավիացիայի ոլորտը քայքայվում է, բայց դրան զուգահեռ ՀՀ ԿԱ քաղավիացիայի գլխավոր վարչության պետ Արտյոմ Մովսիսյանը շարունակում է հարստանալ: «Ժողովուրդ»-ի տեղեկություններով՝ Մովսիսյանն իր պաշտոնավարման տարիներին կարողացել է սեփական ռեստորանը «հիմնել», նրա անվան հետ է կապվում Երեւանի Շիրվանզադե փողոցում գտնվող «Տիշինա» ռեստորանը: Վերջինս նաեւ «Շկոդա» մեքենայի պաշտոնական ներկրողն է ՀՀ-ում: Իհարկե, Մովսիսյանն իր ունեցվածքի մասին խոսելիս հայտարարում է, թե դա իրենը չէ, այլ եղբորը: Բայց հասկանալի է, որ ՀՀ-ում պաշտոնյաները մշտապես իրենց ունեցվածքը վերագրում են կնոջը, քեռուն, քավորին եւ այլն: «Ժողովուրդ»-ը փորձեց Մովսիսյանի հաջողության գաղտնիքը բացահայտել անձամբ նրանից, սակայն նա հարցը լսելուց հետո վրդովվեց՝ ասելով «Ես անձնական հարցերին չեմ պատասխանում, մամուլի քարտուղարին աշխատանքային հարցեր տուր, մի՛ խանգարեք, ես խորհրդակցության մեջ եմ»: Թե ում հետ ինչ էր խորհրդակցում, պարզ չէ, բայց փաստ է, որ քաղավիացիայի կազմակերպումը մեր երկրում ողբալի վիճակում է» ։ Մանրամասները՝ թերթի այսօրվա համարում։


text: Ազգային անվտանգության ծառայությունը (ԱԱԾ) տեղեկացնում է, որ բացահայտվել է կեղծ փաստաթղթերի պատրաստման եւ իրացման հանցավոր գործողությունների շարք: «Երեւանում, ինչպես նաեւ Հայաստանի տարբեր մարզերում, բազմաթիվ քաղաքացիների տրանսպորտային միջոցների տեխնիկական զննության կեղծ կտրոններ վաճառելու դեպքի առթիվ հարուցված քրեական գործի շրջանակներում, ապրիլի 20-ին Երեւանի տեխզննման կետերում, առանձին համայնքների վարչական շենքերի վարձակալված սենյակներում, որոշ քաղաքացիների բնակարաններում կատարված թվով 19 միաժամանակյա խուզարկությունների արդյունքում հայտնաբերվել է տեխնիկական զննության հազարից ավելի կեղծ կտրոն, գործի համար նշանակություն ունեցող փաստաթղթեր եւ էլեկտրոնային կրիչներ», - ասված է հաղորդագրությունում։ ԱԱԾ-ն տեղեկացնում է, որ նախաքննության ընթացքում ձեռք բերված լրացուցիչ տվյալների հիման վրա հայտնաբերվել է նաեւ տպարանը, որտեղ պատրաստվել են տեխզննման կեղծ կտրոնները: «Հարուցված քրեական գործով ինը անձի առաջադրվել են մեղադրանքներ, որոնցից ութի նկատմամբ որպես խափանման միջոց կալանք է կիրառվել: Միջոցներ են ձեռնարկվում իրացված կեղծ կտրոնների իրական թիվը եւ պատճառված վնասի չափը ճշտելու, ինչպես նաեւ հանցագործության բոլոր մասնակիցներին բացահայտելու ուղղությամբ», - ասված է հաղորդագրությունում Տրանսպորտային միջոցների տեխնիկական զննության կեղծ կտրոնների վաճառքը հետագայում բացառելու եւ դրա հետ կապված անհարկի քաշքշուկներից, նյութական կորուստներից քաղաքացիներին զերծ պահելու նպատակով, Ազգային անվտանգության ծառայությունը կոչ է անում ձեռնպահ մնալ տեխնիկական զննության կտրոնները համայնքների վարչական շենքերում վարձակալած սենյակներից, ապահովագրական ընկերությունների գրասենյակներից, տեխզննման կետերից, ինչպես նաեւ անհատներից գնելու արատավոր պրակտիկայից եւ հորդորում է սահմանված կարգով դրանք ձեռք բերել բացառապես Հայաստանի բանկերից: Քրեական գործով նախաքննությունը շարունակվում է։


text: Ասլանիդի եղբայրների ծխախոտի ֆաբրիկայի շենք |Տեսակ||ՌԴ մշակութային ժառանգության օբյեկտ| |Երկիր||Ռուսաստան| |Տեղագրություն||Դոնի Ռոստով| |Կոորդինատներ:| Ասլանիդի եղբայրների ծխախոտի ֆաբրիկայի շենք (ռուս.՝ Здание табачной фабрики братьев Асланиди), շենք Դոնի Ռոստովում, որը կառուցվել է XIX դարի վերջում[1]։ Գտնվում է Բուդյոննու պողոտայի եւ Կրասնոարմեյսկայա փողոցի անկյունում։ Սկզբնապես շենքում գործել է Ասլանիդի եղբայրների ծխախոտի ֆաբրիկան։ Ներկայում այն թիվ 8 հիվանդանոցի մասնաշենքերից մեկն է։ Ասլանիդի եղբայրների ծխախոտի ֆաբրիկայի շենքն ունի մշակութային ժառանգության տարածաշրջանային նշանակության օբյեկտի կարգավիճակ[2]։ Պատմություն[խմբագրել | խմբագրել կոդը] 1874 թվականին Իվան Խրիստոֆորովիչ եւ Աքիլես Խրիստոֆորովիչ Ասլանիդի եղբայրները հիմնադրել են ծխախոտի ֆաբրիկա։ Այն զբաղեցնում էր Սկոբելեւսկի փողոցի եւ Տագանրոգի պողոտայի խաչմերուկում գտնվող շենքը (այժմ՝ Կրասնոարմեյսկայա փողոց եւ Բուդյոննու պողոտա): 1913 թվականին Ասլանիդի եղբայրների ծխախոտի ֆաբրիկան ձեռք է բերել «Վ. Ի. Ասմոլով եւ ընկ.» բաժնետիրական ընկերությունը[3]։ 1920 թվականին ծխախոտի ֆաբրիկայի նախկին շենքում տեղավորվեց աչքի հիվանդությունների կլինիկան։ 1950-ական թվականներին շենքը վերանորոգվել է եւ փոխանցվել քաղաքային հիվանդանոցին։ 1962 թվականին շենքի ճակատին տեղադրվել է հուշատախտակ, որի վրա գրված է. «Այս տանը 1920-1952 թվականներին ապրել եւ աշխատել է ականավոր գիտնական-ակնաբույժ, պրոֆեսոր Կ. Խ. Օռլովը»։ Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ Ասլանիդի եղբայրների ծխախոտի ֆաբրիկայի շենքը վերցվել է պետական պահպանության ներքո որպես մշակութային ժառանգության տարածաշրջանային նշանակության օբյեկտ։ Ճարտարապետություն[խմբագրել | խմբագրել կոդը] Երկհարկանի աղյուսե շենքն ունի П-աձեւ հատակագիծ։ Ճակատները նայում են Բուդյոննու պողոտային եւ Կրասնոարմեյսկայա փողոցին։ Նրանց ճարտարապետագեղարվեստական նկարագիրը որոշում են եզրային ելուստավորումները։ Առաջին հարկը դրվագված է կոպտատաշ քարերով (ռուստ)։ Առաջին հարկի պատուհանների որմնացքերը զարդարված են երեսկալներով ու փականաքարերով։ Երկրորդ հարկի պատուհանները զարդարված են երեսկալներով ու դեկորատիվ զարդաքիվերով։ Երկրորդ հարկի պատշգամբներն ունեն վանդակավոր ցանկապատում։ Շինությունն ունի հատակագծման միջանցքային համակարգ՝ սենյակների երկկողմանի դասավորությամբ։ Ծանոթագրություններ[խմբագրել | խմբագրել կոդը] - Шулепова Э. А. Материалы свода памятников истории и культуры РСФСР. Ростовская область.. — М.: Изд-во НИИ культуры, 1990. — С. 31. - «Ростов-на-Дону (объекты культурного наследия регионального значения)»։ Официальный портал Правительства Ростовской области։ Վերցված է 2013-09-15 - Владимир Сергеевич Сидоров։ «Энциклопедия старого Ростова и Нахичевани-на-Дону»։ Վերցված է 2013-09-16 Գրականություն[խմբագրել | խմբագրել կոդը] - Гегузин И. Страницы ростовской летописи. — Ростов-на-Дону, 1983. — С. 92—94.


text: Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ Ջունոն (անգլ.՝ Juneau[ˈdʒuːnoʊ]), քաղաք է ԱՄՆ-ի հյուսիսարեւմտյան մասում՝ Ալյասկա նահանգում։ Ջունոն Ալյասկայի մայրաքաղաքը եւ վարչական կենտրոնն է։ Բնակչությունը կազմում է 30 987 մարդ (2005 թ-ի տվյալներով)։ Քաղաքը հիմնադրվել է 1881 թ-ին, ավելի հավանական է ոսկու բացահայտման հետեւանքով։ Քաղաքն անվանված է ի պատիվ հայտնի ոսկեխույզ Ջոզեֆ Ջունոյի անունով (անգլ.՝ Joseph Juneau)։ Քաղաքը հայտնի է ձկան եւ թղթի արդյունաբերություններով։ Դեպի Ջունո չկա ոչ մի ավտոմոբիլային ճանապարհ, եւ քաղաք կարելի է հասնել միայն ինքնաթիռով կամ նավով։


text: Եմենում նախօրեին չորս մարդ է զոհվել նախագահի հրաժարականը պահանջող ընդդիմության եւ ոստիկանության միջեւ բախումների արդյունքում։ Արեւմտյան լրատվամիջոցների հաղորդմամբ, մարդկային զոհերի հանգեցրած միջադեպը տեղի է ունեցել հարավային Ադեն քաղաքում, տասնյակ ցուցարարներ վիրավորվել են։ Ընդհանուր առմամբ, վերջին տասն օրերի ընթացքում երկրում բախումների զոհ է դարձել 19 մարդ։ Եմենից բացի երեկ հազարավոր մարդկանց մասնակցությամբ հակակառավարական ցույցեր են տեղի ունեցել նաեւ Թունիսում, Բահրեյնում ու Հորդանանում։


text: Հումանիտար զարգացման միջազգային հասարակական կազմակերպությունը սկսում է Հայաստանի հանրային առաջնորդների խորհրդի առաջին լիակազմ նիստի աշխատանքին մասնակցելու հայտերի ընդունումը ՀԶՄՀԿ-ն նախաձեռնում է «Հայաստանի հանրային առաջնորդների խորհուրդ» (ՀՀԱԽ) ծրագիրը: Ծրագրի մասին Հայաստանի հանրային առաջնորդների խորհուրդը (ՀՀԱԽ) քաղաքացիների միություն ներկայացնող կառույց է, որի անդամները մտածում եւ գործում են հօգուտ իրենց երկրի, ունակ են գրագետ եւ համարժեք արձագանքելու Հայաստանին վերաբերվող արտաքին եւ ներքին հասարակական-քաղաքական գործընթացների սուր եւ արդիական հարցերին: Տվյալ կառույցի շրջանակներում նախատեսվում է անցկացնել ՀՀԱԽ-ի լիակազմ նիստեր, հանդիպումներ տեղական եւ միջազգային քաղաքական կառույցների ներկայացուցիչների, ինչպես նաեւ գործող հասարակական եւ քաղաքական գործիչների հետ: ՀՀԱԽ-ը կառույց է, որի օգնությամբ մասնակիցները կարող են ակտիվ արտահայտել իրենց քաղաքացիական տեսակետը եւ մասնակցել երկրի հասարակական կյանքին` ներդնելով իրենց ներուժը եւ գաղափարները հօգուտ Հայաստանի: ՀՀԱԽ-ի առաջին լիակազմ նիստի թեման է ‹‹Գենդերային օրենքի, յուվենալ արդարադատության եւ միասեռ ամուսնությունների ազդեցությունը հայկական ընտանիքի արժեքների եւ հասկացողության վրա››: Բոլոր մասնակիցներին կտրվեն վկայագրեր: Հայաստանի հանրային առաջնորդների խորհրդի առաջին լիակազմ նիստին հրավիրվում են մասնակցելու ՝ -Հայաստանի Հանրապետության բարձրագույն ուսումնական հաստատությունների ուսանողներ, մագիստրոսներ, ասպիրանտներ: -18 տարեկան եւ բարձր տարիքի բոլոր ցանկացողները: Հայտերի ուղարկման գործընթացը` Բոլոր հետաքրքրված թեկնածուները պետք է ուղարկեն իրենց ռեզյումեն firstname.lastname@example.org էլեկտրոնային հասցեով: Խնդրում ենք, ռեզյումեի վերին հատվածում տեղադրել առկա կոնտակտային տեղեկությունները` ներառյալ «Facebook»-ի եւ «Twitter»-ի էջերի հղումները (եթե այդպիսիք կան): Էլեկտրոնային դիմումը նշված լեզուներից յուրաքանչյուրով (հայերեն, ռուսերեն, անգլերեն) անհրաժեշտ է ուղարկել մինչ 2014 թվականի սեպտեմբերի 7-ը: Առաջին փուլ անցած թեկնածուները կհրավիրվեն հարցազրույցի: Լրացուցիչ տեղեկություններ ստանալու համար, խնդրումենք, կապվեք մեզ հետ նշված էլեկտրոնային հասցեով: Международная общественная организация гуманитарного развития начинает прием заявок на участие в работе Первого Пленарного заседания Совета общественных лидеров Армении МООГР инициирует программу “Совет общественных лидеров Армении (СОЛА)”. О программе: Совет общественных лидеров Армении (СОЛА) – это структура, которая представляет собой сообщество граждан, думающих и действующих во благо своей страны, способных творить и нестандартно мыслить, а также грамотно и адекватно реагировать на острые и актуальные вопросы внешних и внутренних общественно – политических процессов, касающихся Армении. В рамках данной структуры планируется проведение Пленарных заседаний СОЛА, встреч с представителями государственных и международных политических структур, а также с действующими общественными и политическими деятелями. СОЛА – это структура, с помощью которой участники смогут активно выражать свою гражданскую позицию, а также принимать участие в общественной жизни страны, реализуя свой потенциал и идеи во благо Армении. Тема Первого пленарного заседания СОЛА: “Гендерный закон, ювенальная юстиция, однополые браки: влияние на сущность и ценности армянской семьи”. Всем участникам будут вручены сертификаты. К участию в работе Первого пленарного заседания Совета общественных лидеров Армении приглашаются: - студенты, магистранты и аспиранты высших учебных заведений Республики Армения; - все желающие в возрасте от 18 и старше Процедура подачи заявки: Всем заинтересованным кандидатам следует отправить свое резюме по электронному адресу email@example.com Пожалуйста, разместите в верхней части вашего резюме текущую контактную информацию, включая ссылки на страницы в Facebook и Twitter (если таковые имеются). Электронную заявку на любом из указанных языков (армянский, русский и английский) можно отправить до 7 сентября 2014 года. Кандидаты, прошедшие первый этап отбора, будут приглашены на интервью. Для получения дополнительной информации, пожалуйста, свяжитесь с нами по указанной электронной почте. International Public Organization of Humanitarian Development accepts applications to participate in the First Entire Session of the Council of Leaders of Armenia IPOHD initiates “The Council of Public Leaders of Armenia” (CPLA) project. About the project: The Council of Public Leaders of Armenia (CPLA) – This structure represents the community of citizens, who think and act on behalf of their country, are able to create and think without standards, as well as give literate and adequate answers to the questions related to the internal and external social and political processes of RA. In the scope of this structure is projected to hold Entire sessions of CPLA, meetings with the representatives of state and international political structures, as well as with social and political figures. CPLA is a structure, which helps its participants to express their political viewpoint and take part in social life of their country, implement their potential and ideas on behalf of Armenia. The theme of the first entire session of CPLA is “Gender law, juvenile justice, same-sex marriages: the impact on the nature and value of the Armenian family.”. All the participants will be given certificates. We invite to participate in the first entire session of CPLA: -students from higher educational institutions of RA (Bachelor’s degree, Master’s degree and PhD) -18 years and above How to apply: All interested candidates are requested to send a CV via e-mail: firstname.lastname@example.org Please on the top of your CV put current contact information, including links of Facebook and Twitter (if such are). Application deadline is September 7, 2014. Application is submitted electronically either in English, Russian or Armenian. Only short-listed candidates will be contacted for interview. For more information, please contact us by e-mail.


text: ԵՐԵՎԱՆ, 18 հուլիսի – Sputnik. Հայաստանի ազգային պատկերասրահում հայտնաբերված ռադիոիզոտոպային հրշեջ ընդունիչները վտանգ չեն ներկայացնում, հայտնում է Հայաստանի տարածքային կառավարման եւ արտակարգ իրավիճակների նախարարության մամուլի ծառայությունը։ Նախօրեին ահազանգ էր ստացվել, որ Հայաստանի ազգային պատկերասրահի շենքում հայտնաբերբել է ռադիացիոն վտանգի նշանով արկղ, եւ օգնություն է անհրաժեշտ։ Դեպքի վայր են մեկնել Հայաստանի տարածքային կառավարման եւ արտակարգ իրավիճակների նախարարության տեխնածին վթարների բաժնի պետը եւ Ճգնաժամային կառավարման կենտրոնի օպերատիվ խումբը։ «Ազգային պատկերասրահի տարածքում հայտնաբերվել են 67 ռադիոիզոտոպային հրշեջ ընդունիչներ, որոնք վտանգ չեն ներկայացնում»,– նշվում է հաղորդման մեջ։ Միջադեպի մասին իրազեկվել է Միջուկային անվտանգության կարգավորման պետական կոմիտեի պատասխանատուն։ Ընդունիչները տեղափոխվել են Ազգային պատկերասրահի նկուղ հետագայում դուրս բերելու համար։


text: Պատկերացրու հետեւյալը՝ Դու հրավիրված ես խնջույքի, բայց վստահ չես, որ ծնողներդ թույլ կտան գնալ։ Ի՞նչ կանես։ 1. ԿԳՆԱՍ ԱՌԱՆՑ ՀԱՐՑՆԵԼՈՒ Ցանկանում ես այսպես վարվել, որովհետեւ... Ուզում ես տպավորել ընկերներիդ եւ ցույց տալ, թե որքան անկախ ես։ Մտածում ես, որ ավելի շատ բան ես հասկանում, քան ծնողներդ, կամ այդքան էլ չես հարգում նրանց տեսակետը (Առակներ 14։18)։ Հետեւանքները։ Հնարավոր է՝ տպավորես ընկերներիդ, բայց նրանք նաեւ մի բան կհասկանան. դու ստախոս ես։ Եթե խաբում ես ծնողներիդ, ապա իրենց էլ կխաբես։ Իսկ եթե ծնողներդ իմանան այդ մասին, նրանք կվիրավորվեն ու կհիասթափվեն քեզնից եւ հետեւաբար ավելի շատ արգելքներ կդնեն (Առակներ 12։15)։ 2. Ո՛Չ ԿՀԱՐՑՆԵՍ, Ո՛Չ ԷԼ ԿԳՆԱՍ Ցանկանում ես այսպես վարվել, որովհետեւ... Մտածում ես հրավերի մասին եւ հասկանում ես, որ դա այդքան էլ քո սրտով չէ եւ գուցե այնտեղ լինեն մարդիկ, որոնց հետ չէիր ցանկանա շփվել (1 Կորնթացիներ 15։33; Փիլիպպեցիներ 4։8)։ Մյուս կողմից՝ գուցե ուզես գնալ, բայց քաջություն չունենաս ծնողներիցդ թույլտվություն հարցնելու։ Հետեւանքները։ Եթե չես գնում՝ հասկանալով, որ գուցե վատ հետեւանքներ լինեն, ավելի վճռականությամբ կմերժես հրավերը։ Բայց եթե չես գնում այն պատճառով, որ քաջություն չունես ծնողներիցդ թույլտվություն հարցնելու, ապա կմնաս տանը, տրամադրությունդ կընկնի, ու քեզ կթվա, թե դու ամենադժբախտ մարդն ես։ 3. ԿՀԱՐՑՆԵՍ Ցանկանում ես այսպես վարվել, որովհետեւ... Դու հասկանում ես, որ ծնողներդ իրավունք ունեն որոշակի բաներ քեզ արգելելու, եւ հարգելով նրանց՝ ենթարկվում ես (Կողոսացիներ 3։20)։ Դու սիրում ես ծնողներիդ եւ չես ուզում վիրավորել ու խաբել նրանց ընկերներիդ հետ ինչ-որ տեղ գնալու համար (Առակներ 10։1)։ Դա նաեւ հնարավորություն կտա քեզ ծնողներիդ ասել, թե ինչու ես ուզում գնալ։ Հետեւանքները։ Ծնողներդ կտեսնեն, որ դու սիրում ու հարգում ես իրենց։ Եվ եթե քո խնդրանքը խելամիտ երեւա, ապա թույլ կտան։ Ինչու են ծնողները արգելում Պատճառներից մեկը կարելի է բացատրել հետեւյալ օրինակով։ Հավանաբար դու կնախընտրես լողալ ծովափի այն հատվածում, որը վերահսկվում է փրկարարների կողմից։ Ինչո՞ւ։ Քանի որ փրկարարները այնպիսի դիրքից են հետեւում, որը հնարավորություն է տալիս նրանց անմիջապես տեսնելու քեզ սպառնացող վտանգը, ինչը դու լողալիս դժվար թե անմիջապես նկատես։ Նմանապես ծնողներդ, քանի որ շատ բան գիտեն ու կյանքի ավելի մեծ փորձ ունեն, կարող են վաղօրոք տեսնել այն վտանգները, որոնք դու գուցե չնկատես։ Փրկարարների պես՝ ծնողներդ ոչ թե ուզում են փչացնել զվարճանալու տրամադրությունդ, այլ ուզում են պաշտպանել քեզ այն վտանգներից, որոնք կարող են փչացնել ողջ կյանքդ։ Ահա եւս մեկ պատճառ։ Հավատա, որ ծնողներդ շատ են ուզում պաշտպանել քեզ։ Քեզ սիրելով՝ նրանք արգելում են, երբ ստիպված են, եւ թույլ են տալիս, երբ հնարավոր է։ Երբ նրանցից որեւէ բան անելու թույլտվություն ես հարցնում, նրանք մտածում են՝ արդյոք վատ հետեւանքներ չեն լինի, եթե թույլ տան։ Նրանք քեզ թույլ կտան միայն այն դեպքում, երբ համոզված լինեն, որ քեզ հետ ոչինչ չի պատահի։ Ինչ անես, որ թույլ տան Ինչ կարող ես անել Ազնիվ եղիր։ Հարցրու ինքդ քեզ. «Ինչո՞ւ եմ ուզում գնալ։ Ինձ համար այնտեղ հաճելի՞ կլինի, թե պարզապես ուզում եմ ընկերներիս կողմից ընդունված լինել։ Իսկ գուցե ուզում եմ գնալ, որովհետեւ նա, ով ինձ դուր է գալիս, այնտեղ է լինելու»։ Հետո ազնիվ եղիր ծնողներիդ հետ եւ մի՛ մոռացիր, որ նրանք էլ են քո տարիքին եղել։ Նրանք քեզ լավ են ճանաչում եւ այսպես թե այնպես իմանալու են, թե ինչու ես այդքան ուզում գնալ։ Եթե ազնիվ լինես ու ճիշտն ասես, նրանք կգնահատեն դա, եւ իրենց խորհուրդներով քեզ շատ կօգնեն (Առակներ 7:1, 2)։ Իսկ եթե ազնիվ չլինես, ուշ թե շուտ ծնողներդ կհասկանան, որ վստահելի չես, եւ հետագայում թույլտվություն ստանալու հավանականությունը կնվազի։ Հարմար ժամանակ ընտրիր։ Երբ ծնողներդ աշխատանքից նոր են տուն եկել կամ խիստ զբաղված են, մի՛ «զզվացրու» նրանց քո խնդրանքով։ Դիմիր նրանց, երբ ավելի հանգիստ վիճակում են։ Բայց մի՛ սպասիր մինչեւ վերջին պահը եւ ստիպիր, որ անմիջապես պատասխանեն։ Ծնողներին դուր չի գալիս, երբ երեխան ստիպում է նրանց միանգամից պատասխանել։ Ավելի շուտ դիմիր նրանց եւ ժամանակ տուր մտածելու։ Հստակ արտահայտվիր։ Անորոշ բաներ մի ասա։ Պարզ ու կոնկրետ խոսիր եւ ասա, թե ինչ ես ուզում։ Ծնողներն սկսում են անհանգստանալ, երբ իրենց հարցերին պատասխանում ես՝ «չգիտեմ», հատկապես երբ հարցնում են. «Ո՞ւմ հետ ես լինելու», «Մեծերից մարդ լինելո՞ւ է» կամ «Ե՞րբ տուն կգաս»։ Ճիշտ վերաբերմունք դրսեւորիր։ Մի՛ վերաբերվիր ծնողներիդ այնպես, ասես նրանք քո թշնամիներն են։ Նրանք քո ծնողներն են եւ քեզ շատ են սիրում, ու եթե խորը մտածես, այդպես էլ կա։ Երբ խոսելիս նրանց քեզ թշնամի չես համարում, ձայնիդ տոնը մարտավարական չի հնչում, եւ նրանք էլ իրենց հերթին պատրաստ են լինում ընդառաջելու։ Ցույց տուր, որ բավական հասուն ես, որ ընդունես ու հարգես ծնողներիդ որոշումները։ Եթե այդպես վարվես, նրանք էլ ավելի շատ կհարգեն քեզ, ու հաջորդ անգամ հակված կլինեն հնարավորինս ընդառաջելու քեզ։


text: Աստվածաշունչը հիշատակում է ժողովում պատասխանատվություններ ստանձնող քրիստոնյա տղամարդկանց երկու խումբ՝ վերակացուներ ու ծառայող օգնականներ (Փիլիպպեցիներ 1։1)։ Սովորաբար յուրաքանչյուր ժողովում կան մի քանի երեցներ ու ծառայող օգնականներ։ Ի՞նչ են անում ծառայող օգնականները ի նպաստ ժողովին։ Աջակցում են երեցների խորհրդին։ Ծառայող օգնականները ամուր փոխհարաբերություններ ունեն Եհովայի հետ, նրանք վստահելի եւ բարեխիղճ տղամարդիկ են, որոնց թվում կան նաեւ երիտասարդ տղաներ։ Այդ եղբայրները հոգ են տանում ժողովի եւ Թագավորության սրահի կազմակերպչական եւ այլ բնույթի գործերի մասին, որոնք թեեւ սովորական կարող են թվալ, բայց իրականում շատ կարեւոր են։ Դրա շնորհիվ երեցները կարողանում են կենտրոնանալ սովորեցնելու եւ հովվելու գործի վրա։ Տարբեր ծառայություններ են կատարում ժողովում։ Որոշ ծառայող օգնականներ նշանակվում են որպես սպասարկուներ, որ ողջունեն հանդիպումներին եկող մարդկանց։ Մյուսներն էլ պատասխանատու են ձայնային սարքավորումների գործարկման, գրականության բաշխման եւ ժողովի ֆինանսական հարցերի համար։ Այդ եղբայրները նաեւ հոգ են տանում, որ ժողովի անդամները քարոզչական տարածք ունենան, ինչպես նաեւ հետեւում են Թագավորության սրահի սպասարկման ու շահագործման աշխատանքներին։ Երեցները կարող են խնդրել նրանց, որ օգնեն տարեցներին։ Ինչ պատասխանատվություն էլ ծառայող օգնականները ստանձնեն, նրանք արժանի են բոլորի հարգանքին, քանի որ պատրաստակամորեն կատարում են այս պարտականությունները (1 Տիմոթեոս 3։13)։ Լավ օրինակ են թողնում։ Եղբայրները ծառայող օգնական են նշանակվում իրենց հոգեւոր որակների համար։ Երբ հանդիպումների ժամանակ նրանք ներկայացնում են հանձնարարված նյութը, ամրացնում են մեր հավատը։ Քարոզչական գործում առաջնորդություն վերցնելով՝ նրանք մղում են մեզ եռանդորեն ծառայելու։ Նրանց համագործակցության ոգին նպաստում է ժողովի ուրախությանն ու միասնությանը (Եփեսացիներ 4։16)։ Ժամանակի ընթացքում այդ եղբայրները կարող են ձեռք բերել որակներ՝ երեցներ ծառայելու համար։ Ինչպիսի՞ հատկություններ ունեն ծառայող օգնականները։ Ինչպե՞ս են ծառայող օգնականները նպաստում ժողովի գործունեությանը։ Իմացիր ավելին ՀԱՃԱԽ ՏՐՎՈՂ ՀԱՐՑԵՐ Իմացեք այն մասին, թե ինչպես են նրանք կազմակերպված եւ ինչպես է դա հնարավորություն տալիս, որ նրանք առաջնորդություն եւ հրահանգներ ստանան։


text: Federatie Armeense Organisaties Nederland • FAON Website: www.faon.nl E-mail: email@example.com Aanbieding petitie aan de Tweede Kamer door Samenwerkende Armeense Organisaties Den Haag, 18 april 2017 – Vandaag heeft een delegatie van de Samenwerkende Armeense Organisaties (SAO) van Nederland (Federatie Armeense Organisaties Nederland, Nederlands Armeens Comité voor Rechtvaardigheid en Democratie (Hay Tad) en andere organisaties) een petitie aangeboden aan de voorzitter van de vaste Commissie voor Buitenlandse Zaken van de Tweede Kamer, de heer Pieter Omtzigt. Een groot aantal Kamerleden (16 in totaal) van praktisch alle fracties in de Tweede Kamer woonden de presentatie van de petitie bij. Namens de organisaties introduceerde Inge Drost de petitie, met het pleidooi dat de nieuwe Nederlandse regering van start zal gaan met de volledige erkenning van de Armeense genocide. Zij bedankte de leden van de Commissie voor hun aanwezigheid en betrokkenheid bij de Armeniërs. Net als afgelopen jaren zullen een aantal van hen dit jaar de herdenkingsbijeenkomsten in Nederland op 24 april bijwonen. Vertegenwoordigers van de verschillende organisaties presenteerden vervolgens gedeeltes uit de petitie, waarbij de kwetsendheid van de benaming “kwestie” aan de orde kwam, de ongelijke behandeling die de Armeense gemeenschap in de context van de genocide ervaart van de overheid, de discriminatie tegen Armeniërs in Nederland vanuit Turkse organisaties en het bestrijden van de “lange arm van Ankara” in de Nederlandse politiek en samenleving en natuurlijk de situatie in Turkije. Ook werd de petitie van een Nederlandse student op internet om Armeense genocide door de regering van Nederland te erkennen aan de orde gesteld. Op zaterdag 22 april zullen de Samenwerkende Armeense Organisaties (SAO) een demonstratie houden op het Museumplein in Amsterdam ter gelegenheid van 102 jaar Armeense genocide. Op zondag 23 april organiseren de Samenwerkende Armeense Organisaties (SAO) in Almelo een lezing en een Fakkeltocht. Op maandag 24 april wordt door de Samenwerkende Armeense Organisaties (SAO) de jaarlijks herdenking georganiseerd bij het Armeense monument ter herdenking van de genocide in Assen, met een kranslegging en sprekers waaronder de Ambassadeur van Armenië, parlementariërs en artistieke uitvoeringen. Website: www.faon.nl E-mail: firstname.lastname@example.org Submission of petition to Dutch Parliament by Joint Armenian Organisations The Hague, 18 April 2017 – Today, a delegation of the Joint Armenian Organisations (Federation of Armenian Organisations in the Netherlands (FAON), Dutch Armenian Committee for Justice and Democracy (Hay Tad) and other organisations) submitted a petition to the Chairman of the Standing Committee on Foreign Affairs of the Dutch Parliament, Mr. Pieter Omtzigt. A large number of MP’s (16 Members) representing practically all factions in the Dutch Parliament attended the submission of the petition. On behalf of the organisations Mrs. Inge Drost introduced the petition, pleading for the full recognition of the Armenian Genocide by the new Dutch government in formation after recent elections to the House of Representatives. She thanked the MP’s of the Commission for their presence and for their involvement with the Armenians. Like last years, some of them will this year attend the commemorative events in the Netherlands on 24 April. Representatives of various Armenian organisations presented portions of the petition, which included the offensive nature of the expression “Armenian Genocide issue” used by Dutch government, the unjust treatment by the Dutch government experienced by the Armenian community in the context of the Genocide, the discrimination against Armenians by Turkish organisations in the Netherlands, the “long arm of Ankara” in Dutch politics and society and of course the situation in Turkey. The delegation also informed the MP’s that recently a Dutch student has launched a petition on the internet for the recognition of the Armenian Genocide by the government of Netherlands. On coming Saturday 22 April the Joint Armenian Organisations will hold a rally and demonstration at the Museumplein in the centre of Amsterdam on the occasion of 102nd anniversary of Armenian Genocide. On Sunday 23 April a lecture and a Torchlight March and Candle lighting Ceremony in Almelo are organised by the Joint Armenian Organisations. On Monday 24 April the yearly commemoration is organised by the Joint Armenian Organisations at the Armenian Genocide Memorial in Assen with laying of wreaths, speeches by, among others, the Armenian ambassador to the Netherlands, Dutch MP’s and artistic performances. Կայքէջ` www.faon.nl Էլ. փոստ` email@example.com Համագործակցող հոլանդահայ կազմակերպությունների հանրագիրը Նիդերլանդների խորհրդարանին Հաագա, 18 ապրիլի 2017 թ. – Այսօր Համագործակցող հոլանդահայ կազմակերպությունների պատվիրակությունը (Հոլանդահայ կազմակերպությունների ֆեդերացիան (FAON), Նիդերլանդների Հայ Դատի հանձնախումբը եւ այլ կազմակերպություններ) հանրագիր հանձնեցին Նիդերլանդների խորհրդարանի արտաքին հարաբերությունների մշտական հանձնաժողովի նախագահ պարոն Պիտեր Օմտզիգտին: Մեծ թվով պատգամավորներ (16 պատգամավոր), ովքեր ներկայացնում էին խորհրդարանի գրեթե բոլոր խմբակցությունները, ներկա էին հանրագրի հանձնման ժամանակ: Համագործակցող հոլանդահայ կազմակերպությունների անունից տիկին Ինգա Դրոստը ներկայացրեց հանրագրի բովանդակությունը, նշելով Նիդերլանդների վերջերս կայացած խորհրդարանական ընտրությունների արդյունքում ձեւավորվող նոր կառավարության կողմից Հայոց ցեղասպանության լիարժեք ճանաչման անհրաժեշտությունը։ Նա երախտագիտություն հայտնեց Հանձնաժողովի անդամներին այս հանդիպմանը նրանց ներկայության եւ հայության նկատմամբ ցուցաբերած ուշադրության համար։ Ինչպես նախորդ տարիներին, նրանցից մի քանիսը այս տարի եւս ապրիլի 24-ին կմասնակցեն Մեծ Եղեռնի ոգեկոչման միջոցառումներին։ Հայկական կազմակերպությունների պատվիրակները ներկայացրեցին հանրագրի տարբեր կետեր, շեշտելով Հոլանդիայի կառավարության կողմից օգտագործվող «Հայոց ցեղասպանության հարց» արտահայտության վիրավորական բնույթը, հոլանդահայության նկատմամբ Հայոց ցեղասպանության համատեքստում կառավարության անարդար վերաբերմունքը, հայերի նկատմամբ թուրքական կազմակերպությունների խտրականության դրսեւորումը, հոլանդական քաղաքական եւ հասարակական կյանքում Անկարայի թաքուն միջամտության դեմ պայքարի անհրաժեշտությունը եւ բնականաբար Թուրքիայի ներկա իրավիճակը: Պատվիրակությունը պատգամավորներին նաեւ տեղեկացրեց, որ վերջերս մի հոլանդացի ուսանող համացանցում տեղադրել է հանրագիր պահանջելով Նիդերլանդների կառավարությունից աներկբա ճանաչել Հայոց ցեղասպանությունը։ Շաբաթ օրը, ապրիլի 22-ին, Համագործակցող հոլանդահայ կազմակերպությունները կանցկացնեն հանրահավաք-ցույց Հայոց ցեղասպանության 102-րդ տարելիցի կապակցությամբ Ամստերդամի Մյուզեյումպլայն հրապարակում։ Կիրակի օրը, ապրիլի 23-ին, Համագործակցող հոլանդահայ կազմակերպությունների նախաձեռնությամբ տեղի կունենան դասախոսություն եւ ջահերով երթ ու մոմավառություն Ալմելոյում։ Երկուշաբթի օրը, ապրիլի 24-ին, Համագործակցող հոլանդահայ կազմակերպությունների կողմից կանցկացվի ոգեկոչման միջոցառում Ասեն քաղաքում, որտեղ հոգեհանգստյան արարողությունից հետո ծաղկեպսակներ կտեղադրվեն Մեծ Եղեռնի հուշարձանին, իսկ գերեզմանատան սրահում` ողջույնի խոսքով հանդես կգան, ի թիվս այլոց, ՀՀ դեսպան տիկին Ձյունիկ Աղաջանյանը, Նիդերլանդների խորհրդարանի պատգամավորները, կլինեն գեղարվեստան ելույթներ։


text: Պարզվում են 26-ամյա երիտասարդի դանակահարության հանգամանքները ՀՀ քննչական կոմիտեի Լոռու մարզային քննչական վարչությունում իրականացվում են անհրաժեշտ քննչական գործողություններ՝ Վանաձոր քաղաքի 26-ամյա բնակչի դանակահարության դեպքի հանգամանքները պարզելու ուղղությամբ: 2017թ. մարտի 15-ին՝ ժամը 21:35-ին, «Վանաձոր բժշկական կենտրոն»-ից ահազանգ է ստացվել առ այն, որ «որովայնի կտրած-ծակած թափանցող վերք» ախտորոշմամբ բուժօգնության է տեղափոխվել Վանաձոր քաղաքի 26-ամյա բնակիչը: Ահազանգի հիման վրա ձեռնարկված անհետաձգելի քննչական միջոցառումների արդյունքում պարզվել է դեպքի վայրը, վիճաբանության պատճառը, որի ժամանակ 26-ամյա երիտասարդն ստացել է ծանր մարմնական վնասը։ Նախնական տվյալներով՝ 2017թ. մարտի 15-ին՝ ժամը 20:00-ի սահմաններում, 56-ամյա տղամարդը դիտողություն է արել մի խումբ երիտասարդների՝ իրենց տան բակում հայհոյելու համար, ինչից հետո երիտասարդներից մեկը ոտքով հարվածել է տղամարդու կրծքավանդակին, վայր գցել։ Վերջինս տանից վերցրել է դանակը, դուրս եկել բակ եւ հարվածել երիտասարդներից մեկի որովայնին։ Տղամարդը վարույթն իրականացնող մարմնին է ներկայացրել դանակը, որով, ըստ նրա հայտարարության, հարվածել է երիտասարդին։ 56-ամյա տղամարդը եւս, առողջության վատթարացման պատճառով, տեղափոխվել է «Վանաձոր բժշկական կենտրոն», որտեղ նրա մոտ ախտորոշվել է «կրծքավանդակի ոսկորների կոտրվածք»: Դեպքի առթիվ Լոռու մարզային քննչական վարչությունում հարուցվել է քրեական գործ՝ ՀՀ քրեական օրենսգրքի 112-րդ հոդվածի 1-ին մասի, 113-րդ հոդվածի 1-ին մասի հատկանիշներով։ Նախաքննության ընթացքում 26-ամյա երիտասարդը ճանաչվել է տուժող, առգրավվել են նրա եւ 56-ամյա տղամարդու հագուստները։ Քրեական գործով էական նշանակություն ունեցող մի շարք հանգամանքներ պարզելու նպատակով նշանակվել են դատաբժշկական փորձաքննություններ: Ձեռնարկվում են քննչական եւ դատավարական այլ գործողություններ՝ դեպքի հանգամանքների բազմակողմանի, լրիվ եւ օբյեկտիվ քննությունն ապահովելու ուղղությամբ:


text: Ադրբեջանի առաջին նախագահ Այազ Մութալիբովը վերադարձել է հայրենիք. նրա վերադարձը հնարավոր դարձավ միայն այն բանից հետո, երբ Ադրբեջանն ընդունեց հատուկ օրենք` «Նախկին նախագահի կարգավիճակի մասին», որը երկրի նախկին ղեկավարներին անձեռնմխելիություն է շնորհում։ Ռուսաստանի նախագահ Վլադիմիր Պուտինը արտաքին գործերի նախարարությունում ներկայացրել է արտաքին քաղաքականության ռազմավարությունը: Արեւմտյան որոշ լրատվական կենտրոններ համոզված են, որ Պուտինը փորձելու է իր երկրի ազդեցությունը ուժեղացնել նախկին խորհրդային հանրապետությունների վրա:


text: Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ Գազայի հատվածը (արաբերեն՝ قطاع غزّة, եբրայերեն՝ רצועת עזה) Միջերկրական ծովի արեւելյան ափին գտնվող տարածք է։ Արեւելքում եւ հյուսիսում սահմանակցում է Իսրայելի հետ, հարավ-արեւմուտքում Եգիպտոսի հետ, իսկ արեւմտյան մասը ողողվում է Միջերկրական ծովի ջրերով։ Ըստ ՄԱԿ-ի որոշման, այս տարածքը տրամադրված է արաբական Պաղեստինյան պետության համար։ Գազայի հատվածի երկարությունը կազմում է մոտ 50 կմ, լայնությունը 6-ից 12 կմ։ Ընդհանուր տարածքը մոտ 360 կմ2 է։


text: Հայաստանի եւ Ռուսաստանի նախագահների փետրվարի 25-ի հանդիպման ընթացքում քննարկվել է Հայաստան մատակարարվող ռուսական գազի սակագնի հարցը։ «2011 թվականի ընթացքում Հայաստանի սպառողների համար գազի գինը չի աճի: Ավելին, սոցիալապես անապահով խավի համար գազի սակագինը կնվազի: Հայաստանի նախագահը հանձնարարել է մշակել համապատասխան մեխանիզմներ»,- Սանկտ-Պետերբուրգում Հայաստանի նախագահ Սերժ Սարգսյանի եւ Ռուսաստանի նախագահ Դմիտրի Մեդվեդեւի միջեւ կայացած հանդիպումից հետո լրագրողներին ասել է Հայաստանի նախագահի խոսնակ Արմեն Արզումանյանը՝ նշելով, որ նախագահները այդ հանդիպման ընթացքում պայմանավորվածություն են ձեռք բերել Հայաստան մատակարարվող գազի սակագնի վերաբերյալ: «Մենք բավարարված ենք հանդիպման արդյունքներով», - ընդգծել է Արզումանյանը։ Անցած տարվա ապրիլի 1-ից «Գազպրոմ»-ը 17 տոկոսով բարձրացրեց եւ 180 դոլար սահմանեց (մոտ 65 հազար դրամ) Հայաստան մատակարարվող 1000 խորանարդ մետր գազի սակագինը: Դրա արդյունքում բնակիչների կողմից սպառվող 1 խորանարդ մետր գազի գինը կազմեց 132 դրամ` նախկին 96-ի փոխարեն: Անցած ամիս «Գազպրոմ» ընկերության ներկայացուցիչները հայտարարել էին, որ Հայաստանի իշխանությունների հետ քննարկում են գարնանը գազի սականգի նոր բարձրացումների հնարավորությունը։ Հայաստանի էներգետիկայի նախարար Արմեն Մովսիսյանը հայտարարել էր, թե Հայաստանի կառավարությունը ջանքեր է գործադրում գազի նոր թանկացումները կանխելու ուղղությամբ։ Նա մասնավորապես, ասել էր, որ Հայաստանի նախագահը «կոնկրետ եւ խիստ» հանձնարարական է տվել՝ ամեն ինչ անել, որպեսզի էներգակիրների գները Հայաստանում չփոխվեն։ Հարցերը մնում են... Ինչպես շաբաթ օրը «Ազատություն» ռադիոկայանի հետ զրույցում կարծիք հայտնեց տնտեսագետ Սամվել Ավագյանը, նախագահների հանդիպումից հետո հրապարակված հայտարարությունը ավելի շատ հարցեր է առաջացրել, քան պատասխաններ տվել: «Այս տեքստով, որ մենք ստացել ենք հայտարարությունը, հիմք չկա ենթադրելու, որ Հայաստան մատակարարվող գազի գինը չի փոխվի։ Խոսք է գնում միայն սպառողներին մատակարարվող գազի սակագնի մասին», - ասաց Ավագյանը: - «Հնարավոր է արդյունաբերությանը մատակարարվող գազի թանկացում, որովհետեւ այստեղ նշված է սպառողների՝ ենթադրում ենք, որ ազգաբնակչությանը»։ Տնտեսագետի խոսքով, Հայաստան մատակարարավող գազի նոր սակագնի հարցից զատ, բաց է մնում այն հարցը, թե ինչի՞ շնորհիվ հայաստանցի սպառողների համար գազի գինը չի աճի այս տարի։ «Կարելի է ենթադրություն անել, որ, օրինակի համար, դա տեղի կունենա «ՀայՌուսգազարդ»-ի շահույթների մասին, կամ «ՀայՌուսգազարդ»-ի ներդրումային ծրագրերի մի մասին սառեցման հաշվին, կամ ծախսերի ավելի խնայողական ռեժիմի անցնելու հաշվին եւ այլն», - նշեց Ավագյանը։ Փորձագետը բացառեց սպառողների համար գազի գինը ցածր պահելու նպատակով Հայաստանի պետբյուջեից գումարներ հատկացնելու հանարվորությունը՝ նշելով, որ բյուջեն արդեն հաստատված է, եւ այնտեղ նման ծախսեր չեն նախատեսվում։ Չի բացառվում, նաեւ հերթական «գույք՝ պարտքի դիմաց» համաձայնագրի կնքումը Ռուսաստանի հետ։ Հիշեցնենք, Ռուսաստանին ունեցած 93 միլիոն դոլար պարտքի դիմաց, որը հիմնականում առաջացել էր մատակարարվող ռուսական գազի դիմաց, 2002 թվականին պաշտոնական Երեւանը հայկական ընկերությունների բաժնեմասերի հանձման համաձայնագիր ստորագրեց Մոսկվայի հետ: Փաստաթղթի համաձայն, Ռուսաստանին հանձնվեցին «Մարս» ՓԲԸ-ն (գնահատվեց 56.29 մլն դոլար), «Երեւանի մաթեմատիկական մեքենաների ավտոմատացված ինստիտուտ» ՓԲԸ-ն (2.75 մլն դոլար), «Երեւանի ղեկավարման ավտոմատացված համակարգերի ԳՀԻ» ՓԲԸ-ն (3.37 մլն դոլար), «Երեւանի նյութագիտության» ԳՀԻ-նՓԲԸ (0.35 մլն դոլար) եւ «Հրազդանի ՋԷԿ-ի գույքահամալիրը» (31 մլն դոլար): Հայաստանի նախագահի մամլո գրասենյակից հրաժարվեցին մեկնաբանել, թե ի՞նչ գին է ունենալու Հայաստան մատակարարվող գազը, ու սպառողների համար գազի գինը չբարձրացնելու նպատակով ի՞նչ քայլեր են ձեռնարկվելու։


text: Կորեական պատերազմ |Կորեական պատերազմ| |Սառը պատերազմ| |Հակառակորդներ| | Հարավային Կորեա ՄԱԿ՝ | Չինաստան Հյուսիսային Կորեա |Հրամանատարներ| | Լի Սըն Ման Դուգլաս ՄաքԱրթուր Մեթյու Ռիջուեյ Մարկ Կլարկ | Կիմ Իր Սեն Փակ Հոն Յոն[1] Փենք Դեհուայ |Ռազմական կորուստներ| | ՄԱԿ || Հյուսիսային Կորեա (ԱՄՆ-ի գնահատական)՝ մահացածներ՝ 112 հազ. Սառը պատերազմի ժամանակներից այս կոնֆլիկտը հաճախ որակվում էր որպես ԱՄՆ-ի, իր դաշնակիցների եւ Չինական Ժողիվրդական Հանրապետության ու ԽՍՀՄ-ի միջեւ պատերազմի հետեւանք։ Հյուսիսային կոալիցիայի մեջ էին մտնում Հյուսիսային Կորեան եւ իր զինված զորքերը, չինական բանակը (քանի որ պաշտոնապես համարվում էր, որ Չինական Ժողովրդական Հանրապետությունը կոնֆլիկտի մեջ չէր մասնակցում, չինական կանոնավոր զորքերը կազմում էին այսպես ասած «Չինական ազգային կամավորներ» միությունը), ԽՍՀՄ, որը նույնպես պաշտոնապես չէր մասնակցում պատերազմին, բայց մեծամասամբ իր վրա էր վերցրել դրա ֆինանսավորումը, ինչպես նաեւ չինական զորքերի մատակարարումը։ Ռազմական մեծաթիվ խորհրդատուներ եւ մասնագետներ Հյուսիսային Կորեայից հետ էին կանչվել մինչ պատերազմի սկսվելը, իսկ պատերազմի ժամանակ նորից մեկնել էին ետ՝ որպես Խորհրդային Միության հեռագրության կոմիտեի անդամներ։ Հարավից պատերազմին մասնակցություն են ունեցել Հարավային Կորեան, Մեծ Բրիտանիան եւ ՄԱԿ-ի խաղաղապահ ուժերը։ Բովանդակություն - 1 Անվանումներ - 2 Պատմական նախադրյալներ - 3 Պատերազմի ընթացքը - 4 Նախապատրաստում պատերազմին - 5 Պատերազմի ընթացք - 6 Ծանոթագրություններ Անվանումներ[խմբագրել | խմբագրել կոդը] Անգլերենում կորեական կոնֆլիկտը կոչվում է «Կորեական պատերազմ» (անգլ.՝ Korean War), այն դեպքում, երբ ԱՄՆ֊ում կոնֆլիկտը պաշտոնապես չի համարվում պատերազմ, այլ «ոստիկական օպերացիա» (անգլ.՝ Police action)։ Ռազմական դրություն ԱՄՆ֊ում հայտարարված չէր, չնայած, որ նախագահ Թրումենը այդպիսի ծրագրեր ուներ, քանի որ քաղաքական արտադրանքը սահմանափակելու միջոցով վերջինս կարող էր տնտեսությունը «ռազմական ռելսերին» դնել։ Հարավային Կորեայում տարածված է «Հունիսի 25֊ի միջադեպ» անվանումը (կոր.՝ 육이오 사변, 六二五 事變), որը պայմանավորված է ռազմական գործողությունների սկսման օրով, ինչպես նաեւ «Կորեական պատերազմ» (կոր.՝ 한국전쟁, 韓國戰爭)։ Մինչ 1990֊ականների սկզբները կոնֆլիկտը հաճախ անվանում էին նաեւ «Հունիսի 25֊ի խռովություն» (կոր.՝ 육이오란, 六二五亂)։ Չինաստանում օգտագործվում է «Պատերազմ Ամերիկայի դեմ՝ հանուն կորեական ժողովրդի աջակցության» (չին.՝ 抗美援朝) կամ ավելի մեղմ՝ «Կորեական պատեարզմ» (չին.՝ 朝鲜战争/朝鮮戰爭) անվանումը։ Չինարենում անվան այլ տարբերակը «Կորեական պատերազմ» բառի «韩战/韓戰» համառոտագրությունն է։ Կորեան 1910 թվականից մինչեւ Երկրորդ Համաշխարհային պատերազմի ավարտը եղել է Ճապոնիայի գաղութը։ 1945 թվականի ապրիլի 5-ին ԽՍՀՄ-ը չեղյալ համարեց Ճապոնիայի հետ կնքած չհարձակման պայմանագիրը, իսկ օգոստոսի 8-ին, ԱՄՆ-ի հետ կնքած պայմանագրի համաձայն, պատերազմ հայտարարեց Ճապոնիային։ Սովետական զորքերը Կորեա մտան հյուսիսից, իսկ ամերիկյան զորքերը Կորեական թերակղզում ափ իջան հարավից[4]: Պատմական նախադրյալներ[խմբագրել | խմբագրել կոդը] 1945 թվականի օգոստոսի 10-ին, Ճապոնիայի մոտակա կապիտուլյացիայի հետ կապված, ԱՄՆ-ն եւ ԽՍՀՄ-ը պայմանավորվեցին Կորեան բաժանել 38 հորիզոնականների. ենթադրվում էր, որ հյուսիսային ճապոնական զորքերը կհանձնվեն Կարմիր բանակին, իսկ հարավային զորքերը՝ ԱՄՆ-ին։ Այդ կերպ թերակղզին բաժանվեց սովետական եւ ամերիկյան մասերի։ Ենթադրվում էր, որ այդպիսի բաժանումը ժամանակավոր է։ 1945 դեկտեմբերին ԱՄՆ-ն եւ ԽՍՀՄ-ը համաձայնագիր կնքեցին երկրի ժամանակավոր կառավարման մասին։ Հարավային եւ հյուսիսային շրջաններում կազմավորվեցին կառավարական մարմիններ։ Թերակղզու ամերիկյան շրջանում ՄԱԿ-ի նախաձեռնություն անց կացվեցին ընտրություններ, որի արդյունքում ընտրվեց Լի Սին Մանի գլխավորած կուսակցությունը։ Ձախ կուսակցությունները բոյկոտեց ընտրությունները։ Հյուսիսում խորհրդային զորքերը իշխանությունը հանձնեցին կոմունիստական կառավարությունը՝ Կիմ Իր Սենի գլխավորությամբ։ Հակահիտլերյան կոալիցիայի երկրները ենթադրում էին, որ որոշ ժամանակ անց Կորեան պետք է վերամիավորվի, սակայն ԱՄՆ-Ի եւ ԽՍՀՄ-ի միջեւ սկիզբ առած սառը պատերազմի պայմաններում նրանք չկարողացան պայմանավորվել այդ միավորման շուրջ, այդ իսկ պատճառով 1947 թվականին ՄԱԿ-ը ԱՄՆ-ի նախագահ Թրումենի փոխանցմամբ առանց որեւէ պայմանագրերի եւ ռեֆերենդումի իր վրա վերցրեց Կորեայի ապագայի հարցը։ Ինչպես Հարավային Կորեայի նախագահ Լի Սին Մանը, այնպես էլ Հյուսիսային Կորեայի Աշխատանքային կուսակցության գերագույն քարտուղար Կիմ Իր Սենը չէին թաքցնում թերակղզին իրենց կառավարության տակ վերցնելու իրենց նպատակները։ 1948 թվականին ընդունված սահմանադրությամբ կորեական 2 երկրներն էլ հայտարարեցին, որ երկու կառավարությունների նպատակն էլ իր իշխանությունը ողջ թերակղզում ծավալելն է։ Հյուսիսային Կորեայի սահմանադրության համաձայն՝ երկրի մայրաքաղաք էր համարվում Սեուլը, իսկ Փխենյան պաշտոնապես համարվում էր երկրի ժամանակավոր մայրաքաղաքը, որտեղ երկրի գլխավոր մարմինները հաստատված էին մինչեւ Սեուլի ազատագրումը։ Ընդ որում 1949 թվականին սովետական եւ ամերիկյան զորքերը դուրս բերվեցին Կորեայի տարածքից։ Չինաստանի կառավարությունը տագնապով հետեւում էր Կորեայում տիրող իրավիճակին։ Մաո Ցզե-Դունը համոզված էր, որ ամերիկյան միջամտությունը Ասիայում ապակայունացնող է եւ կարող է բացասաբար ազդել Թայվանում հաստատված Գոմինդանա Չան Կայշայի ուժերը ջախջախելու իր հետագա պլանների վրա։ 1950 թվականի հունվարի 12-ին ԱՄՆ-ի պետքարտուղար Դին Աչեսոնը հայտարարել է, որ Խաղաղ օվկիանոսում գտնվող ամերիկյան զորքերը գրավում են Ալեուտական կղզիները, Ֆիլիպինները եւ ճապոնական Ռյուկյու, ինչը խոսում էր այն մասին, որ Կորեայի տարածքը չի հետաքրքրում ԱՄՆ-ին։ Այդ փաստը օգնեց կասեցնել զինված ընդհարումները, ինչպես նաեւ համոզել Ստալինին, որ ԱՄՆ-ի եւ Կորեայի միջեւ ռազմական ընդհարումը քիչ հավանական է[5]: Պատերազմի ընթացքը[խմբագրել | խմբագրել կոդը] 1950 թ. հյուսիսկորեական առաջնորդ Կիմ Իր Սենը եղավ Մոսկվայում եւ ստացավ Խորհրդային Միության օժանդակությունը։ Հարավային Կորեան Հյուսիսայինին միացնելու Կիմ Իր Սենի ծրագիրը հավանության արժանացավ նաեւ Չինաստանի ղեկավար Մաո Ցզե-Դունի կողմից։ 1950 թ. հունիսի 25-ին Հյուսիսային Կորեայի զորքերը անցան հարձակման։ 3 օր անց նրանք արդեն Սեուլում էին։ Այնուհետեւ նրանց առաջխաղացումը դանդաղեց եւ սեպտեմբերին արդեն գրեթե ողջ թերակղզին իրենց ձեռքում էր։ Իրադրությունը փոխվեց այն ժամանակ, երբ ՄԱԿ-ի որոշմամբ Հարավային Կորեային որպես օգնություն տրամադրված միջազգային զորքերը (մեծ մասամբ ամերիկյան) իջեցվեցին թերակղզու վրա։ Շուտով նրանք վերագրավեցին Սեուլը, հասան նախկին սահմանին եւ հարձակվեցին ԿԺԴՀ-ի վրա։ Վերջինս հայտնվել էր կործանման եզրին, երբ առանց ԱՄՆ-ին պատերազմ հայտարարելու ռազմական գործողությունների մեջ մտավ չինական բանակը։ Հոկտեմբերին մոտ մեկ միլիոնանոց բանակը անցավ սահմանը եւ մտավ կռվի մեջ։ Շուտով ռազմաճակատը մոտեցավ նախկին սահմաններին։ 1950 թ. ամերիկյան հարձակման ժամանակ ԽՍՀՄ-ը ԿԺԴՀ-ին օգնության ուղարկեց մի քանի ավիացիոն դիվիզիա։ Չինացիները մեծ կորուստներ կրեցին, քանի որ տեխնիկայով շատ էին հետ մնում ամերիկացիներից։ Նախապատրաստում պատերազմին[խմբագրել | խմբագրել կոդը] Հյուսիսկորեական բանակի Գլխավոր շտաբի օպերատիվ կառավարման նախկին պետ Յու Սոն Չոլի հաստատման համաձայն, Հարավային Կորեայի վրա հարձակման նախապատրաստումը սկսվել է դեռեւս 1948 թվականի աշնանը, իսկ վերջնական որոշումը կայացվել է Կիմ Իր Սենի եւ Ստալինի 1950 թվականի գարնանը հանդիպումից հետո[6]: 1949 թվականի սկզբից Կիմ Իր Սենը սկսեց օգնության խնդրանքներով դիմել խորհրդային կառավարությանը Հարավային Կորեա լայնամասշտաբ ներխուժում իրականացնելու համար։ Նա նշում էր, որ Լի Սին Մանի կառավարությունը համբավ չուներ, եւ պնդում էր, որ հյուսիսկորեական զորքերի ներխուժումը կհանգեցնի զանգվածային ապստամբությանը, որի ընթացքում Հարավային Կորեայի բնակիչները՝ փոխազդելով հյուսիսկորեական ստորաբաժանումների հետ, իրենք գահընկեց կանեն սեուլյան ռեժիմը։ Ստալինը, սակայն, հղում անելով հյուսիսկորեական բանակի պատրաստության ոչ բավարար աստիճանի եւ ԱՄՆ զորքերի հակամարտությանը միջամտելու հնարավորությանը եւ միջուկային զենքի կիրառմամբ լայնամասշտաբ պատերազմի սանձազերծմանը, նախընտրեց չբավարարել Կիմ Իր Սենի այդ խնդրանքը։ Շատ հավանական է, Ստալինը համարում էր, որ Կորեայում իրավիճակը կարող է հանգեցնել նոր համաշխարհային պատերազմին։ Չնայած դրան, ԽՍՀՄ շարունակում էր ռազմական օգնություն ցուցաբերել Հյուսիսային Կորեային, եւ ԿԺԴՀ շարունակում էր մեծացնել իր ռազմական հզորությունը, կազմակերպելով բանակը խորհրդային մոդելով եւ խորհրդային ռազմական խորհրդատուների ղեկավարության տակ։ Մեծ դեր էին խաղում նաեւ Չինաստանից էթնիկ կորեացիները, Չինաստանի Ժողովրդա-ազատագրական բանակի վետերանները, ովքեր Պեկինի համաձայնությամբ ծառայության են անցել հյուսիսկորեական զինված ուժեր։ Այսպիսով, 1950 թվականի սկզբին հյուսիսկորեական զինված ուժերը գերազանցում էին հարավկորեականին բոլոր կարեւոր բաղադրիչներով։ Ի վերջո, երկար տատանումից հետո եւ հավատալով Կիմ Իր Սենի համառ հավաստիացումներին, Ստալինը համաձայնություն է տվել ռազմական գործողություն անցկացնելու համար։ Մանրամասները համաձայնեցվել են Կիմ Իր Սենի Մոսկվա այցի ժամանակ՝ 1950 թվականի մարտ-ապրիլ ամիսներին։ Հարավային Կորեա հարձակում իրականացնելու ծրագրի մշակմանը մասնակցել է ԿԺԴՀ գլխավոր ռազմական խորհրդատու, գեներալ-լեյտենանտ Նիկոլայ Վասիլեւը: Մայիսի 27-ին Հյուսիսային Կորեայում խորհրդային դեսպան Տերենտի Շտիկովը Ստալինին հեռագրի մեջ հայտնեց, որ հարձակման ընդհանուր ծրագիրը պատրաստ է եւ հաստատվել է Կիմ Իր Սենի կողմից[7]: Պատերազմի ընթացք[խմբագրել | խմբագրել կոդը] Պատերազմի սկիզբ (հունիսի 25, 1950)[խմբագրել | խմբագրել կոդը] Հունիսի 25-ին նախալուսաբացի ժամերին հյուսիսկորեական զորքերը հրետանու պաշտպանությամբ անցել են հարավային հարեւանի հետ սահմանը։ Խորհրդային ռազմական խորհրդականների կողմից վարժեցված ցամաքային խմբավորման թվաքանակը կազմում էր 175 հազար մարդ[8], նրա կազմում կար T-34 տեսակի 150 տանկ, ռազմա-օդային ուժերում կար 172 ռազմական ինքնաթիռ[9]: Հարավային Կորեայի կողմից ամերիկյան մասնագետների կողմից վարժեցված եւ ամերիկյան զենքով զինված ցամաքային խմբավորման թվաքանակը պատերազմի սկզբին կազմում էր 93 հազար մարդ[10]: Հարավկորեական անակը համարյա չուներ զրահատեխնիկա եւ ուներ մոտ մեկ տասնյակ թեթեւ ուսումնա-մարտական ինքնաթիռ[9]: Հյուսիսային Կորեայի կառավարությունը հայտնել է, որ «դավաճան» Լի Սին Մանը նենգորեն ներխուժել է ԿԺԴՀ տարածք։ Հյուսիսկորեական բանակի առաջխաղացումը պատերազմի առաջին օրերին բավականին հաջող էր։ Արդեն հունիսի 28-ին գրավված էր Հարավային Կորեայի մայրաքաղաք Սեուլ քաղաքը։ Հարվածի հիմնական ուղղություններն էին նաեւ Կեսոնը, Չունչոնը, Ընջոնգբուն եւ Օնջինը: Ամբողջովին ավիրվել էր սեուլյան Կիմպհո օդանավակայանը։ Սակայն գլխավոր նպատակին չէին հասել՝ կայծակնային հաղթանակ տեղի չէր ունեցել, Լի Սին Մանին եւ հարավկորեական ղեկավարության զգալի մասը հաջողացրեց փրկվել եւ լքել քաղաքը։ Զանգվածային ապստամբությունը, որի վրա հույս էր դնում հյուսիսկորեական կառավարությունը, նույնպես տեղի չունեցավ։ Այնուամենայնիվ, օգոստոսի կեսերին Հարավային Կորեայի 90%-ը զբաղեցված էր ԿԺԴՀ բանակի կողմից։ Կորեայում պատերազմի սկիզբը անսպասելի էր ԱՄՆ-ի եւ այլ արեւմտյան երկրների համար։ Դրանից ընդամենը մի շաբաթ առաջ՝ հունիսի 20-ին Պետական դեպարտամենտից Դին Աչեսոնը Կոնգրեսին ներկայացրած իր զեկույցում հայտնել է, որ պատերազմը քիչ հավանական է[11]: Հարի Ս. Թրումանին պատերազմի սկզբի մասին հայտնել են դրա սկսվելուց մի քանի ժամ անց, այն բանի հետ կապված, որ նա հանգստյան օրերին մեկնել էր հայրենիք՝ Միսսուրի, իսկ ԱՄՆ պետքարտուղար Աչեսոնը՝ Մերիլենդ[12]: Չնայած ԱՄՆ բանակի հետպատերազմյան զորացրմանը, որը բավականին թուլացրել է նրանց ուժը տարածաշրջանում (բացառությամբ ԱՄՆ ծովային հետեւակի կորպուսի, դիվիզիայի, որոնք ուղարկվել են Կորեա, համալրվել էին 40%-ով), ԱՄՆ դեռ մեծ ռազմական զորակազմ ուներ Ճապոնիայում գեներալ Դուգլաս Մակարթուրի գլխավորության տակ։ Բացառությամբ Բրիտանական Համագործակցության, ոչ մի այլ երկիր տարածաշրջանում չուներ այդպիսի ռազմական հզորություն։ Պատերազմի սկզբում Թրումանը Մակարթուրին հրամայել է հարավկորեական բանակին մատակարարել ռազմական սպառազինություն եւ ավիացիայի քողի տակ անցկացնել ԱՄՆ քաղաքացիների տարհանումը։ Թրումանը ուշադրություն չդարձրեց շրջապատի՝ ԿԺԴՀ-ի դեմ օդում պատերազմ սկսելու խորհուրդներին, սակայն Յոթերորդ նավատորմին հրամայեց ապահովել Թայվանի պաշտպանությունը՝ այդպիսով վերջ դնելով չինական կոմունիստների եւ Չան Կայշիի պայքարին չմիջամտելու քաղաքականությանը։ Գոմինդանի կառավարությունը, որն այժմ հաստատվել է Թայվանում, ռազմական օգնություն էր խնդրում, սակայն ԱՄՆ կառավարությունը մերժեց՝ արդարացնելով իր մերժումը կոմունիստական Չինաստանի հակամարտությանը միջամտելու հնարավորությամբ։ Հունիսի 25–ին Նյու Յորքում ՄԱԿ-ի Անվտանգության Խորհուրդ է գումարվել, որի օրակարգում կորեական հարցն էր։ Ամերիկացիների կողմից առաջարկված բանաձեւի սկզբանական տարբերակը, ընդունվել է 9 «կողմ» քվեարկած ձայներով, «դեմ» ոչ մեկ չէր քվեարկել։ Հարավսլավիայի ներկայացուցիչը ձեռնպահ մնաց, իսկ խորհրդային դեսպան Յակով Մալիկը բոյկոտեց քվեարկությունը։ Այլ տվյալներով, ԽՍՀՄ չի մասնակցել Կորեական խնդրի հարցով քվեարկությանը, քանի որ այդ պահին հետ էր կանչել իր պատվիրակությունը[13][14]: Դրա հետ մեկտեղ սոցիալիստական հանրության որոշ երկրներ ԱՄՆ գործողությունների դեմ կտրուկ բողոքով հանդես եկան։ Չեխոսլովակյան ԱԳՆ-ի 1950 թվականի հուլիսի 11-ի նոտայում ԱՄՆ դեսպանատան հասցեին մասնավորապես ասվում էր. |Չեխոսլովակիայի Հանրապետության կառավարությունը ս. թ. հունիսի 29-ի Միավորված Ազգերի Կազմակերպության գլխավոր քարտուղարին ուղղված հեռագրի մեջ հայտնել է, որ Կորեայում Անվտանգության խորհրդի անդամների որոշումը, որի վրա հղում է անում Ամերիկայի Միացյալ Նահանգների նախագահը, կոպիտ խախտում է Միավորված Ազգերի Կազմակերպության Կանոնադրությունը եւ անօրինական է համարվում: Առավել եւս, Ամերիկայի Միացյալ Նահանգների կառավարությունը Կորեայում Անվտանգության խորհրդի անդամների անօրինական որոշմամբ իր ագրեսիան արդարացնելու որեւէ հիմքեր չունի, քանի որ նախագահ Թրումանը ամերիկյան զինված ուժերին հրամայել է հանդես գալ ԿԺԴՀ դեմ ավելի վաղ, քան Անվտանգության խորհրդում ընդունվել է այդ անօրինական որոշումը[15]:| Այլ արեւմտյան տերությունները անցել են ԱՄՆ-ի կողմը եւ ամերիկյան զորքերին ռազմական օգնություն ցույց տվեցին, ովքեր ուղարկվել էին Հարավային Կորեա օգնության համար։ Սակայն օգոստոսին դաշնակիցների զորքերը հետ են շպրտվել դեպի հեռու հարավ Բուսանի շրջան։ Չնայած ՄԱԿ-ի կողմից տեղ հասած օգնությանը, ամերիկյան եւ հարավկորեական զորքերին չէր հաջողվում դուրս գալ շրջափակումից, որը հայտնի էր «Բուսանի պարագիծ» անունով։ Նրանք կարողացան միայն կայունացնել Նակթոնգան գետի երկայնքով շփման գիծը։ Թվում էր, թե ԿԺԴՀ զորքերի համար դժվարություն չի ներկայացնի ժամանակի ընթացքում գրավել ամբողջ Կորեական թերակղզին: Սակայն դաշնակիցների ուժերին հաջողվեց աշնանը հարձակման անցնել։ Պատերազմի առաջին ամիսների կարեւորագույն ռազմական գործողություններն են համարվում Դեջոնի հարձակողական գործողությունը (հուլիսի 3-25) եւ Նակթոնգանի գործողությունը (հուլիսի 26-օգոստոսի 20)։ Դեջոնի գործողության ընթացքում, որում մասնակցում էին ԿԺԴՀ բանակի մի քանի հետեւակային դիվիզիաներ, հրետանային գնդեր եւ որոշ ավելի փոքր զինված կազմավորումներ, հյուսիսային կոալիցիային հաջողվեց արագ հատել Կիմգան գետը, շրջապատել եւ երկու մասի բաժանել 24-րդ հետեւակային դիվիզիան եւ գերի վերցնել դրա հրամանատար, գեներալ-մայոր Դինին: Արդյունքում Հարավային Կորեայի եւ ՄԱԿ-ի զորքերը կորցրել են (խորհրդային ռազմական խորհրդատուի գնահատականով) 32 հազար զինվոր եւ սպա, ավելի քան 220 զենք ու ականանետ, 20 տանկ, 540 գնդացիր, 1300 ավտոմեքենա եւ այլն[16]: Նակթոնգանի գործողության ընթացքում Նակթոնգան գետի շրջանում մեծ վնաս է հասցվել ամերիկացիների 25-րդ հետեւակային եւ 1-ին հեծելազորային դիվիզիաներին, հարավ-արեւմտյան ուղղությամբ 6-րդ հետեւակային դիվիզիան եւ Կորեական ազգային բանակի 1-ին բանակի մոտոցիկլետային գունդը ջախջախել են հարավկորեական բանակի նահանջող հատվածները, գրավել են Կորեայի հարավարեւմտյան եւ հարավային մասերը եւ դուրս են եկել Մասանի մատույցներին՝ ստիպելով ծովային հետեւակի 1-ին դիվիզիային հետ նահանջել դեպի Բուսան։ Օգոստոսի 20-ին Հյուսիսային Կորեայի զորքերի հարձակումը կանգնեցվել է։ Հարավային կոալիցիան իր ազդեցության տակ էր պահպանել Բուսանի հենակետը 120 կմ ռազմաճակատի երկայնքով եւ մինչեւ 100-120 կմ խորությամբ եւ բավականին մեծ հաջողությամբ պաշտպանում էր այն։ ԿԺԴՀ բանակի՝ շփման գիծը խոցելու բոլոր փորձերը անհաջողությամբ են ավարտվել։ Միեւնույն ժամանակ աշնան սկզբին հարավային կոալիցիայի զորքերը օգնություն են ստացել եւ Բուսանի պարագիծը խոցելու փորձեր են սկսել։ ՄԱԿ-ի հակահարձակում (սեպտեմբեր, 1950)[խմբագրել | խմբագրել կոդը] Հակահարձակումը տեղի է ունեցել սեպտեմբերի 15-ին։ Այդ պահին Բուսանի շրջանում գտնվել է 5 հարավկորեական եւ 5 ամերիկյան դիվիզիա, Մեծ Բրիտանիայի բանակի բրիգադը, մոտ 500 տանկ, ավելի քան 1634 տարբեր տրամանչափի հրանոթ եւ ականանետ, 1120 ինքնաթիռ[17]: Ցամաքային ուժերի խմբավորմանը ծովից աջակցում էին ԱՄՆ-ն եւ աջակիցների ռազմածովային ուժերը՝ 230 նավ։ Դրանց դիմակայում էին ԿԺԴՀ բանակի 13 դիվիզիա, որոնք ունեին 40 տանկ եւ 811 հրանոթ[17]: Ապահովելով հուսալի պաշտպանություն հարավից, սեպտեմբերի 15-ին հարավային կոալիցիան սկսել է «Խրոմիտ» գործությունը: Դրա ընթացքում Սեուլի մոտակայքում գտնվող Ինչոն քաղաքի նավահանգստում ամերիկյան դեսանտ է իջեցվել։ Դեսանտի իջեցումը իրականացվում էր երեք էշելոններով՝ առաջին էշելոնում ծովային հետեւակի 1-ին դիվիզիան էր, երկրորդում՝ 7-րդ հետեւակային դիվիզիան, երրորդում՝ Մեծ Բրիտանիայի բանակի հատուկ նշանակության ջոկատը եւ հարավկորեական բանակի որոշ զորամասերը։ Հաջորդ օրը Ինչոնը գրավված էր, դեսանտ իջեցված զորքերը ճեղքել են հյուսիսկորեական բանակի պաշտպանությունը եւ հարձակումը ծավալել են Սեուլի ուղղությամբ։ Հարավային ուղղությամբ Դեգու շրջանից 2 հարավկորեական բանակային կորպուսից, 7 ամերիկյան հետեւակային դիվիազիաներից եւ 36 հրետանային դիվիզիաներից բաղկացած խմբավորման կողմից հակահարձակում է ծավալվել։ Երկու հարձակվող խմբավորումները միավորվեցին սեպտեմբերի 27-ին Եսան գավառի մոտ՝ այդպիսով շրջապատելով ԿԺԴՀ բանակի 1-ին բանակային խումբը։ Հաջորդ օրը ՄԱԿ-ի ուժերը գրավել են Սեուլը, իսկ հոկտեմբերի 8-ին հասել են 28-րդ զուգահեռագծին։ Երկու պետությունների նախկին սահմանի շրջանում մի շարք մարտերից հետո հարավային կոալիցիայի ուժերը հոկտեմբերի 11-ին կրկին հարձակման են անցել Փենյանի ուղղությամբ։ Չնայած նրան, որ հյուսիսաբնակները մեծ արագությամբ երկու պաշտպանական բնագծեր են կառուցել 38-րդ զուգահեռագծից դեպի հյուսիս 160 եւ 240 կմ հեռավորության վրա, նրանց ուժերը բավարար չէին, իսկ դիվիզիաների ձեւավորման գործընթացի ավարտը իրավիճակը չէր փոխում։ Հակառակորդը կարող էր անցկացնել եւ՛ ժամային, եւ՛ օրեր տեւող հրետանային նախապատրաստություններ եւ օդային հարվածներ: ԿԺԴՀ մայրաքաղաքի գրավման գործողությանը աջակցելու համար հոկտեմբերի 20-ին քաղաքից 40-45 կմ դեպի հյուսիս հիսուն հազարանոց օդային դեսանտ է իջեցվել։ ԿԺԴՀ մայրաքաղաքն անձնատուր եղավ։ Չինաստանի եւ ԽՍՀՄ-ի միջամտություն (հոկտեմբեր, 1950)[խմբագրել | խմբագրել կոդը] Սեպտեմբերի վերջերին հայտնի է դարձել, որ հյուսիսկորեական զինված ուժերը ջախջախվել են, եւ այն, որ Կորեական թերակղզու տարածքների գրավումն ամերիկա-հարավկորեական զորքերի կողմից միայն ժամանակի հարց է։ Այդ պայմաններում հոկտեմբերի առաջին շաբաթվա ընթացքում ԽՍՀՄ-ի եւ Չինաստանի Ժողովրդական Հանրապետության միջեւ ակտիվ խորհրդատվություններ էին անցկացվում։ Վերջ ի վերջո որոշում է կայացվել Կորեա ուղարկել չինական բանակի զորամասերը։ Նմանատիպ տարբերակի նախապատրաստումը անց էր կացվում դեռեւս 1950 թվականի գարնան վերջերից, երբ Ստալինը եւ Կիմ Իլ Սոնգը Մաո Ցզե-Դունին տեղյակ են պահել Հարավային Կորեայի վրա հարձակման մասին։ ԿԺՀ ղեկավարությունը հրապարակայնորեն հայտնում էր, որ Չինաստանը պատերազմի մեջ կմտնի, եթե որեւէ ոչ կորեական ռազմական ուժ կհատի 38-րդ զուգահեռագիծը։ Հոկտեմբերի սկզբին համապատասխան զգուշացումը փոխանցվել է ՄԱԿ-ին Չինաստանում Հնդկաստանի դեսպանի միջոցով։ Սակայն նախագահ Թրումանը չէր հավատում չինական լայնամասշտաբ միջամտությանը՝ հայտնելով, որ չինական զգուշացումները ընդամենը համարվում են «ՄԱԿ-ին շանտաժի ենթարկելու փորձեր»: Արդեն հաջորդ օրը այն բանից հետո, երբ 1950 թվականի հոկտեմբերի 8-ին ամերիկյան զորքերը հատել են Հյուսիսային Կորեայի սահմանը, նախագահ Մաոն չինական բանակին հրամայել է մոտենալ Յալուցզյան գետի մոտ եւ պատրաստ լինել մարտանցել այն։ «Եթե մենք թույլ տանք ԱՄՆ-ին օկուպացնել ամբողջ Կորեական թերակղզին [...], մենք պետք է պատրաստ լինենք նրան, որ նրանք պատերազմ կհայտարարեն Չինաստանին», - ասում էր նա Ստալինին։ Վարչապետ Ժոու Էնլայը շտապ ուղարկվել է Մոսկվա` Մաոյի ենթադրությունները խորհրդային ղեկավարությանը հասցնելու համար: Մաոն՝ սպասելով օգնություն Ստալինից, հետաձգել է պատերազմի մեջ մտնելու ամսաթիվը մի քանի օրով՝ հոկտեմբերի 13-ից տեղափոխելով հոկտեմբերի 19-ի վրա: Սակայն ԽՍՀՄ սահմանափակվել է օդային աջակցությամբ, ընդ որում խորհրդային ՄիԳ-15 ինքնաթիռները ռազմաճակատի գծին չպետք է 100 կմ-ից ավելի մոտ թռչեին: Խորհրդային ՄիԳ-15 ինքնաթիռները գերազանցում էին ամերիկյան F-80 ինքնաթիռներին: Ի պատասխան դրան ԱՄՆ-ն հակամարտության գոտի է ուղարկել ավելի ժամանակակից F-86 ինքնաթիռներ: ԽՍՀՄ-ի կողմից տրամադրվող ռազմական օգնության մասին ԱՄՆ-ում լավ հայտնի էր, սակայն միջազգային միջուկային հակամարտությունից խուսափելու համար ամերիկացիների կողմից ոչ մի պատասխան միջոցառումներ չէին ձեռնարկվում: Սակայն հունիսի 25-ին ռազմաօդային ուժերի գեներալ Վանդենբերգը հրաման է ստացել պատրաստվել Սիբիրի ռազմակայաններին միջուկային հարվածների հասցնելուն՝ Խորհրդային Միության կորեական հակամարտությանը մասնակցելու դեպքում[18]: 1950 թվականի հոկտեմբերի 15-ին Թրումանը ուղեւորվել է Ուեյք ատոլը չինական միջամտությունը եւ Կորեական պատերազմի մասշտաբները սահմանափակելու միջոցառումները քննարկելու համար: Այնտեղ գեներալ Մակարթուրը համոզում էր նախագահ Թրումանին, որ «եթե չինացիները կփորձեն մուտք գործել Փենյան, այնտեղ մեծ ջարդ կլինի»: Չինաստանը այլեւս չէր կարող սպասել։ Հոկտեմբերի կեսերին չինական ուժերի պատերազմի մեջ մտնելու հարցը լուծված էր եւ համաձայնեցված էր Մոսկվայի հետ։ 270 հազարանոց չինական բանակի հարձակումը գեներալ Պեն Դեհուայի գլխավորությամբ սկսվել է 1950 թվականի հոկտեմբերի 25-ին։ Օգտվելով անսպասելիության էֆեկտից, չինական բանակը ճեղքել է ՄԱԿ-ի զորքերի պաշտպանությունը, սակայն այնուհետեւ նահանջել է դեպի լեռներ։ 8-րդ ամերիկյան բանակը ստիպված էր պաշտպանական դիրք գրավել Հանգան գետի հարավային ափի երկայնքով։ ՄԱԿ-ի զորքերը, չնայած այդ հարվածին, շարունակեցին հարձակումը Յալուցզյան գետի ուղղությամբ։ Ընդ որում, պաշտոնական հակամարտությունից խուսափելու համար, Կորեայում գործող չինական զորամասերը կոչվում էին «չինական ժողովրդական կամավորներ»: Նոյեմբերի վերջին չինացիները սկսել են երկրորդ հարձակումը։ Ամերիկացիներին Հանգանի եւ Փենյանի միջեւ գտնվող իրենց ամուր պաշտպանական դիրքերից խորամանկությամբ դուրս բերելու համար Պենը իր ստորաբաժանումներին հրամայել է խուճապ նմանակել։ Նոյեմբերի 24-ին Մակարթուրը Հարավի դիվիզիաները ուղարկել է ծուղակի մեջ։ Շրջանցելով ՄԱԿ-ի զորքերը արեւմուտքից, չինացիները շրջապատել են նրանց 420 հազարանոց բանակով եւ թեւային հարված են հասցրել 8-րդ ամերիկյան բանակին։ Արեւելքում Չոսինի ջրամբարի մոտ տեղի ունեցած ճակատամարտի ընթացքում (նոյեմբերի 26 – դեկտեմբերի 13) ջախջախվել է ԱՄՆ հետեւակային դիվիզիայի 7-րդ գունդը։ Կորեայի հյուսիս-արեւելքում ՄԱԿ-ի ուժերը նահանջել են Համհընգ քաղաքի մոտ, որտեղ 1950 թվականի դեկտեմբերին՝ կառուցելով պաշտպանական գիծ, սկսել են տարհանումը։ Մոտ 100 հազար զինծառայող եւ նույնքան Հյուսիսային Կորեայի խաղաղ բնակիչ ռազմական եւ առեւտրային նավերով տեղափոխվել է Հարավային Կորեա։ 1951 թվականի հունվարի 4-ին ԿԺԴՀ Չինաստանի հետ գրավել են Սեուլը։ 8-րդ ամերիկյան բանակը եւ 10-րդ կորպուսը ստիպված էին նահանջել։ Ավտովթարում զոհված գեներալ Հարրիս Ուոլքերին փոխարինեց գեներալ-լեյտենանտ Մեթյու Ռիջուեյը, ով Երկրորդ համաշխարհային պատերազմի տարիներին գլխավորել է օդադեսանտային զորքերը։ Ռիջուեյը անմիջապես սկսեց ամրապնդել իր զինվորների բարոյական եւ մարտական հոգին, սակայն ամերիկացիների համար իրավիճակը այնքան ճգնաժամային էր, որ հրամանատարությունը լրջորեն մտածում էր միջուկային զենքի կիրառման մասին։ Կանգնեցնելով Հյուսիսային Կորեայի զորքերի եւ չինական կամավորների հարձակումը, ամերիկյան հրամանատարությունը հակահարձակման որոշում է կայացնում։ Դրան էին նախորդում տեղական «Գայլերի որս» (հունվարի 20), «Ամպրոպ» (սկսվել է հունվարի 25-ին) եւ «Շրջապատում» գործողությունները։ 1951 թվականի փետրվարի 21-ին սկսված գործողության արդյունքում, ՄԱԿ-ի զորքերին հաջողվեց չինական բանակին հետ շպրտել դեպի հյուսիս, Հան գետի ետեւի մասը։ Կարեւոր դեր էր հատկացվում ավիացիային եւ հրետանուն: Ռիջուեյի մեթոդը, որն օգտագործվում էր հակահարձակման ընթացքում, հետագայում ստացավ «մսաղաց» կամ «հակառակորդի կենդանի ուժի աղում» անվանումը[17]: Ի վերջո, մարտի 7-ին հրաման է արձակվել «Փորոտիք թափողը» գործողության սկզբի մասին։ Ընտրվել էր ռազմաճակատի գծի կենտրոնական հատվածում գտնվող հակահարձակման երկու ուղղություն։ Գործողությունն հաջողությամբ էր ընթանում, եւ մարտի կեսերին հարավային կոալիցիայի զորքերը մարտանցել են Հանգան գետը եւ գրավել Սեուլը։ Սակայն ապրիլի 22-ին Հյուսիսի զորքերը նախաձեռնել են իրենց հակահարձակումը։ Մեկ հարված հասցվել է ռազմաճակատի արեւմտյան հատվածում, իսկ երկու լրացուցիչները՝ կենտրոնում եւ արեւելքում։ Նրանք ճեղքել են ՄԱԿ-ի զորքերի պաշտպանական գիծը, ամերիկյան ուժերը պառակտել են մեկուսացված խմբավորումների եւ ուղղվեցին դեպի Սեուլ։ Հիմնական հարվածի տակ էր հայտնվել Իմջինգան գետի մոտ դիրքեր զբաղեցրած 29-րդ բրիտանական բրիգադը։ Մարտի ժամանակ կորցնելով անձնակազմի ավելի քան մեկ չորրորդը, բրիգադը ստիպված էր նահանջել։ Ընդհանուր առմամբ հարձակման ընթացքում ապրիլի 22-29-ը վիրավորվել եւ գերի է վերցվել ամերիկյան եւ հարավկորեական զորքերի մինչեւ 20 հազար զինվոր եւ սպա[17]: Չինական կողմի կորուստները կազմել են ավելի քան 70 հազար մարդ[19]: 1951 թվականի ապրիլի 11-ին Թրումանի հրամանով գեներալ Մակարթուրը հեռացվել է հրամանատարական պաշտոնից։ Դրա համար մի քանի պատճառներ կային՝ ներառյալ Մակարթուրի Չան Կայշիի հետ հանդիպումը դիվանագիտական մակարդակով եւ կորեական սահմանի մոտ չինական զորքերի թվաքանակի ոչ ճշգրիտ տեղեկատվություն, որը Թրումանին փոխանցվել է նրա կողմից Ուեյք ատոլում։ Բացի այդ, Մակարթուրը բացահայտորեն պնդում էր Չինաստանին միջուկային հարված հասցնելու վրա, չնայած, որ Թրումանը չէր ցանկանում տարածել պատերազմը Կորեական թերակղզու տարածքից դուրս եւ ԽՍՀՄ-ի հետ միջուկային հակամարտության հնարավորությանը։ Թրումանին դուր չէր գալիս, որ Մակարթուրն իր վրա վերցնում է լիազորություններ, որոնք պատկանում են գերագույն գլխավոր հրամանատարին, որը համարվում էր հենց Թրումանը։ Ռազմական էլիտան լիովին աջակցեց նախագահին։ Մակարթուրին փոխարինեց 8-րդ բանակի նախկին հրամանատար գեներալ Ռիջուեյը, 8-րդ բանակի նոր հրամանատար է նշանակվել գեներալ-լեյտենանտ Վան Ֆլիտը: Մայիսի 16-ին սկսվել է հյուսիսային կոալիցիայի հերթական, բավականին անհաջող հարձակումը։ Այն կանգնեցվել է մայիսի 21-ին, ինչից հետո ՄԱԿ-ին զորքերը լայնամասշտաբ հարձակում են նախաձեռնել ամբողջ ռազմաճակատով։ Հյուսիսի բանակը ետ է շպրտվել 38-րդ զուգահեռագիծ։ Հարավային կոալիցիան չզարգացրեց հաջողությունը՝ սահմանափակվելով մուտքով դեպի սահմաններ, որոնք գրավվել են «Փորոտիք թափողը» գործողությունից հետո։ Ռազմական գործողությունները մտնում են փակուղի (հուլիս, 1951)[խմբագրել | խմբագրել կոդը] 1951 թվականի հունիսին պատերազմը հասել էր կրիտիկական կետի։ Չնայած մեծ կորուստների՝ կողմերից յուրաքանչյուրն իր տրամադրության տակ ուներ մոտ մեկ միլիոն մարդուց բաղկացած բանակ։ Չնայած տեխնիկական միջոցներում հակակշռին՝ ԱՄՆ-ն եւ դաշնակիցներն ի վիճակի չէին հասնել որոշիչ առավելության։ Հակամարտության բոլոր կողմերը հասկացել էին, որ ողջամիտ գնով ռազմական հաղթանակին հասնելն անհնար է, եւ այն, որ անհրաժեշտ են բանակցություններ զինադադարը կնքելու համար։ Առաջին անգամ կողմերը բանակցության սեղանի շուրջ են նստել 1951 թվականի հուլիսի 8-ին, Կեսոնում, սակայն նույնիսկ բանակցությունների ժամանակ ռազմական գործողությունները շարունակվում էին։ ՄԱԿ-ի ուժերի նպատակը Հարավային Կորեայի վերականգնումն էր նախապատերազմյան սահմաններում։ Չինական հրամանատարությունը նմանատիպ պայմաններ էր առաջ քաշում։ Երկու կողմերն էլ իրենց պայմանները զորացնում էին արյունահեղ հարձակողական գործողություններով։ Չնայած ռազմական գործողությունների արյունահեղությանը՝ պատերազմի վերջնական ժամանակաշրջանը բնութագրվում էր ռազմաճակատի համեմատաբար ոչ մեծ փոփոխություններով եւ հակամարտության հնարավոր ավարտի մասին երկար քննարկումներով։ Ձմռան սկզբին բանակցությունների հիմնական առարկան ռազմագերիների հայրենադարձությունն էր։ Կոմունիստները համաձայնվել էին կամավոր հայրենադարձությանը այն պայմանով, որ բոլոր հյուսիսկորեական եւ չինական ռազմագերիները կհայրենադարձվեն։ Սակայն նրանցից շատերը չուզեցին վերադառնալ։ Բացի այդ, հյուսիսկորեական ռազմագերիների զգալի մասն իրականում հարավկորեական քաղաքացիներ էին, ովքեր հարկադրված պատերազմում էին Հյուսիսի կողմից։ «Մերժողների» մաղման գործընթացը ձախողելու նպատակով, հյուսիսային կոալիցիան հարավկորեական ռազմագերիների ճամբարներ ուղարկում էր իր գործակալներին, որոնք այնտեղ անկարգություններ էին հրահրում։ |Մենք Կորեայում պատերազմում ենք նրա համար, որպեսզի ստիպված չլինենք պատերազմել Ոիչիտայում, Չիկագոյում, Նոր Օռլեանում կամ Սան Ֆրանցիսկոյի ծովախորշում:| Ծանոթագրություններ[խմբագրել | խմբագրել կոդը] - 이지수.։ «2010, 인물로 다시 보는 6·25 "이 자식아, 전쟁지면 너도 책임있어" 김일성, 박헌영에 잉크병 집어 던져» (կորեերեն)։ 조선일보։ Արխիվացված օրիգինալից-ից 2012-02-12-ին։ Վերցված է 2010 թ. սեպտեմբերի 15–ին - «6.25 전쟁의 피해» (կորեերեն)։ 대한민국 국방부։ Արխիվացված օրիգինալից-ից 2011-07-22-ին։ Վերցված է 2010 թ. հունիսի 25 - Michael Hickey.։ «The Korean War: An Overview»։ Би-би-си։ Արխիվացված օրիգինալից-ից 2012-06-25-ին։ Վերցված է 31 декабря 2011 - Dankwart A. Rustow.։ «The Changing Global Order and Its Implications for Korea’s Reunification» (անգլերեն)։ Արխիվացված օրիգինալից-ից 2001-04-20-ին։ Վերցված է 2006-05-07 - Канд. ист. наук В. А. Тарасов приводит объяснение последовавшего после вывода из Южной Кореи американских войск в июне 1949 г. и заявления госсекретаря 12 января 1950 г. об исключении Южной Кореи «из периметра американской обороны» резкого изменения этого курса: изменения в корейскую политику США были внесены весной 1950 г. на основе секретного доклада, который представили Трумэну в декабре 1949 г., в котором предусматривалась активизация военной политики США: замена тактики сдерживания «советской экспансии» на наступательную военную конфронтацию с Советским Союзом - Ланьков А. Н. Глава 7. Хо Го И: очерк жизни и деятельности // КНДР вчера и сегодня. Неформальная история Северной Кореи. — Восток-Запад, 2005. — 448 с. — 3000 экз. — ISBN 5-478-00060-4 - Попов И., Лавренев С., Богданов В. Корея в огне войны. — Жуковский; М.: Кучково поле, 2005. — С. 74—75. - Война в Корее, 1950—1953. — СПб.: ООО «Издательство Полигон», 2003. С. 32. - Тепсуркаев Ю. Г., Крылов Л. Е. «Сталинские соколы» против «Летающих крепостей». Хроника воздушной войны в Корее 1950—1953. — М.: Яуза, Эксмо, 2008. — С. 290. - Война в Корее, 1950—1953. — СПб.: ООО «Издательство Полигон», 2003. С. 43. - Paolo Enrico Coletta. The United States Navy and Defense Unification, 1947—1953. — University of Delaware Press, 1981. — P. 248. - Dennis D. Wainstock. Truman, MacArthur and the Korean War: June 1950-July 1951. — Enigma Books, 2013. — P. 6. - Gaddis, John Lewis. The Cold War: a new history. ISBN 1-59420-062-9. P. 43 - Новейшая история России 1914—2008 // Под ред. М. В. Ходякова. 3-е изд. М.: 2008. ISBN 978-5-9692-0339-6, С. 336. - Труд. 1950, No 164, 12 июля. - Обухов А. Записки военного советника // Интернационалисты. — Смоленск, 2001. — С. 140. - Окороков Александр (29 ноября 2005 года)։ «Корейская война 1950-1953 гг.»։ Արխիվացված օրիգինալից-ից 2012-02-12-ին։ Վերցված է 2009-10-30 - Канд. ист. наук В. А. Тарасов - Luis Camacho. Grave and Ever Present Danger - Կորեական պատերազմ


text: Այսօր Երեւանի Կենտրոնի քաղաքացիական գործերով դատարանը Պուշկին 8 եւ 10 շենքերի օտարման գործով վճիռը հրապարակելու փոխարեն որոշեց վերսկսել գործի քննությունը, հիմնավորելով, որ չուսումնասիրված հանգամանքներ կան եւ անհրաժեշտ է, որ նոր ներգրավված փաստաբանը գործին ծանոթանալու հնարավորություն ունենա։ Գործարար Սամվել Մայրապետյանին պատկանող «Լոքըլ Դիվելոփերս» ընկերությունը անցյալ տարի գարնանը դիմել էր դատարան՝ պահանջելով պարտադրել «Դոլմամա» ռեստորանի սեփականատերերին փոխհատուցման դիմաց հանձնել շենքն ու հեռանալ: Պուշկին 8 եւ 10 հասցեների սեփականատիրոջ ներկայացուցիչ, փաստաբան Տիգրան Աթանեսյանը պնդում է՝ կենտրոնում գտնվող շենքից բացի պետք է գնահատվի նաեւ տեղում տարիներ ի վեր գործող բիզնեսը. - «Ռեստորանը եւս պետք է ներգրավվի գործով, քանի որ եթե բավարարվի հայցը, ապա «Դոլմաման», բնականաբար, դադարեցնելու է իր գործունեությունը: Ես մտածում եմ, որ կառուցապատողը վախեցել է բիզնեսի գնահատումից»: Այնուամենայնիվ, փաստաբանն ավելացնում է, որ իր վստահորդը՝ ռեստորանի սեփականատեր Ժիրայր Ավանյանը, չգիտի անգամ, թե իր տարածքը որքան է գնահատվել ու նրա համար առաջնայինը հին Երեւանից մնացած փոքրիկ հատվածի պահպանումն է։ Սակայն այս հարցով դատարանից առանձնապես ակնկալիքներ չունեն. 2013-ին կառավարությունը Նալբանդյան - Պուշկին - Աբովյան փողոցների միջանկյալ հատվածը գերակա շահ է ճանաչել։ «Այսինքն, մեր հիմնական թիրախը ոչ թե դատարանն է, այլ կառավարությունը: Բացի այդ, Երեւանի քաղաքապետարանը տարածել է հաղորդագրություն, որ նախագիծ չկա՝ ինչ պետք է կառուցվի: Այսինքն, կարող են քննարկել եւ այդ մի քանի փոքրիկ, հին շենքերը մնան, իսկ հետեւի մասում բավականին մեծ տարածք կա, որտեղ կարող է ցանկացած բան կառուցվել», - ասում է Տիգրան Աթանեսյանը: Պուշկին 8 եւ 10-ի կառույցի սեփականատեր Ժիրայր Ավանյանը, ում հարեւանների մեծ մասն արդեն հանձնել են բանալիներն ու հեռացել, կառուցապատողի կամ քաղաքային իշխանությունների հետ սեղանի շուրջ քննարկումների դեռ չի նստել, բայց հույս ունի, որ իր դեմ դատարան դիմած «Լոքըլ Դիվելոփերսը» կհետաքրքրվի ճարտարապետների նոր նախագծով, որն առաջարկում է էլիտար կառուցել առանց հինը քանդելու. - «Ուրագով չես սարքում հայրենիք... այստեղ պետք է մոտեցումը լինի վիրաբույժի դանակով: Այս շենքերը հին են, գեղեցիկ են, վերանորոգելու դեպքում իրենք արժեք ունեն՝ շատ մեծ արժեք: Մի քիչ հնացել է, մի քիչ այսպես է եղել... դա նրանից է, որ ինքը ոչ գուրգուրանք է ստացել, ոչ սեր: Հենց գուրգուրենք, հենց սիրենք՝ ես էլ դրա փաստը ունեմ, ես սիրել եմ այս քառակուսի մետրը, որտեղ ես սարքել եմ այս ռեստորանը եւ պարզվում է՝ ինքը դարձել է լավ բան»: Ավանյանն ասում է՝ տարիներ առաջ մեկ անգամ արդեն հրաժարվել է իրեն պատկանող հին երեւանյան մի շենքից՝ Արամի 30-ից, որն օրերս գիշերով հողին հավասարեցվեց։ Գործարարի խոսքով, դրա դիմաց պատշաճ փոխհատուցում ստացել է ու բողոքել չի ուզում, բայց ընդգծում է՝ ժամանակին իր հոժար կամքով չէ հրաժարվել այդ շենքից։ «Հիմա մեկ առ մեկ՝ ում հանդիպում եմ, ասում են՝ Ժիրա՛յր, բայց արդեն ուշ է, արդեն ամեն ինչ քանդել են: Ես մի շատ պարզ հարց եմ տալիս, ասում եմ՝ եթե դու 30 երեխա ունենայիր, 27-ին մորթել են, այն 3-ի համար չէի՞ր պայքարելու: Պետք է մի բան ասել, արդեն չի կարելի այդքան հուսահատ լինել: Այնպես չէ, որ մենք թշնամու թիկունքում ենք, մենք մեր հայրենիքում ենք: Մենք պետք է գոնե մեր հայրենիքին մեր ձայնը ասենք», - հավելում է Ժիրայր Ավանյանը:


text: Սիրելի՛ ընթերցող Կարո՞ղ ես ասել, որ մտերիմ ես Աստծու հետ։ Շատերին դա պարզապես անհնար է թվում։ Ոմանք այն մտավախությունն ունեն, թե Աստված չափազանց անհասանելի է։ Ուրիշներն էլ մտածում են, թե երբեք արժանի չեն լինի նրան մոտենալու։ Սակայն Աստվածաշնչում տրվում է հետեւյալ հրավերը. «Մոտեցեք Աստծուն, եւ նա կմոտենա ձեզ» (Հակոբոս 4։8)։ Աստված վստահեցնում է իր երկրպագուներին. «Ես՝ Եհովաս՝ քո Աստվածը, ամուր բռնում եմ քո աջ ձեռքից եւ ասում. «Մի՛ վախեցիր, ես կօգնեմ քեզ»» (Եսայիա 41։13)։ Ինչպե՞ս կարող ենք նման մտերիմ փոխհարաբերություններ հաստատել Աստծու հետ։ Ցանկացած ընկերական կապ հիմնված է տվյալ անձնավորությանը ճանաչելու, նրա բնավորության գծերով հիանալու եւ դրանք գնահատելու վրա։ Ուստի շատ կարեւոր է ուսումնասիրել Աստծու հատկություններն ու գործելակերպը, որոնք նկարագրվում են Աստվածաշնչում։ Երբ խորհրդածենք այն մասին, թե ինչպես է Եհովան դրսեւորում իր հատկություններից յուրաքանչյուրը, տեսնենք, թե ինչպես է Հիսուս Քրիստոսը կատարելապես արտացոլել դրանք, եւ հասկանանք, թե ինչպես մենք կարող ենք զարգացնել այդ հատկությունները, կմոտենանք Աստծուն։ Մենք կտեսնենք, որ Եհովան տիեզերքի օրինական եւ կատարյալ Գերիշխանն է։ Ավելին, նա այն Հայրն է, որի կարիքը բոլորս ունենք։ Լինելով զորեղ, արդար, իմաստուն եւ սիրառատ՝ նա երբեք չի լքում իր հավատարիմ զավակներին։ Թող այս գիրքը օգնի քեզ ավելի մոտենալու Եհովա Աստծուն եւ այնպիսի փոխհարաբերություններ հաստատելու նրա հետ, որոնք երբեք չեն խզվի։ Դրա շնորհիվ դու կկարողանաս ապրել ու փառաբանել նրան հավիտյան։ Հրատարակիչներ


text: Մեկնաբաններ՝ Դիանա Հարությունյան եւ Աննա Վարդանյան Գարիկ Մարտիրոսյանի կինն ընկերուհիների հետ Երեւանի օպերայի եւ բալետի ազգային ակադեմիական թատրոնի բակում ցուցադրել է իր պարային հմտությունները։ Իվետա Մուկուչյանի եւ Արամ MP3–ի «Դաշտերով» նախագծում ժողովրդական երգերը նոր ու ժամանակակից երանգ են ստացել։ Հայաստանում տրվող բժշկական կեղծ դիպլոմների թեման ավելի արդիական դարձավ Իսրայելի առողջապահության նախարարության այն հայտարարությունից հետո, որ հայկական բուհերի տված դիպլոմները կեղծ են։ Ազգային անվտանգության ծառայության բացահայտած 20 կեղծ դիպլոմների մեծ մասը տրվել է ԱՄՆ–ի եւ Վրաստանի քաղաքացիներին։


text: «Մինսկի խմբի համանախագահների հայտարարությունը հիստերիա է առաջացրել Բաքվում». Գագիկ Համբարյան Ինչպես եւ սպասվում էր, Մինսկի խմբի համանախագահների հայտարարությունը, կապված վերջին օրերին Արցախի եւ Ադրբեջանի սահմանին տեղի ունեցող զինադադարի խախտման դեպքերի հետ, մեծ իրարարնցում է առաջացրել Բաքվում։ Առաջին անգամ Մինսկի խմբի համանախագահներն իրենց հայտարարությունում բացահայտ նշել են այն կողմին, ով խախտում է զինադադարը։ Դա Ադրբեջանն է, որին պատասխանել է Արցախը։ Ադրբեջանի ԱԳՆ մամլո խոսնակ Հիքմեթ Հաջիեւը պատասխանել է Մինսկի խմբի համանախագահներին եւ մեղադրել վերջիններին անարդար եւ ոչ օբյեկտիվ դիքորոշման համար։ Ադրբեջանի ԱԳՆ-ն դժգոհում է, որ Մինսկի խմբի համանախագահները չեն պարտադրում Հայաստանին կյանքի կոչել, իրենց բնութագրմամբ, թարմացված Մադրիդյան սկզբունքները։ Հետաքրքիրն այն է, որ մեջբերելով այդ սկզբունքները, պաշտոնական Բաքվուն չի նշում, որ այն ՊԵՏՔ է իրականացվի փաթեթային տարբերակով, այլ ոչ թե այնպես, ինչպես դա ցանկանում են Բաքվում՝ փուլային։ Ադրբեջանը չի ուզում ընդունել, որ Մինսկի խմբի համանախագահների առաջարկը նախատեսում է «Դու ինձ,ես քեզ», այլ ոչ թե «Դու ինձ, իսկ ես քեզ ոչինչ» տարբերակը։ Մինսկի խմբի համանախագահների այս հայտարարությունը ապտակ էր Իլհամ Ալիեւին, որին պարզ հասկացրեցին, որ միջնորդների համբերությունը անսպառ չէ, իսկ ինքն էլ՝ Իլհամը, իր երազած այն համաշխարհային մասշտաբի քաղաքական գործիչը չէ, ով կարող է աշխարհի խոշորագույն տերությունների՝ ԱՄՆ-ի, ՌԴ-ի եւ Ֆրանսիայի անվան հետ խաղալ եւ տապալել նրանց խաղարարար առաքելությունը։


text: Հաղորդումն անդրադառնում է Օրենքի ճշմարիտ ուսուցման վերջին հատվածին, որտեղ Քրիստոսը պատգամում է սիրել մեր թշնամիներին, օրհնել մեզ անիծողներին, բարություն անել մեզ ատողներին եւ աղոթել նրանց համար, ովքեր մեզ չարչարում ու հալածում են։ Ի՞նչ է նշանակում սիրել թշնամիներին։ Այս բառի հունարենն առնվազն չորս իմաստ ունի։ Ո՞ր իմաստով է Հիսուսն օգտագործում «սեր» բառը, երբ խոսում է թշնամիներին սիրելու մասին։ Տեր Հիսուս Քրիստոսը զգուշացնում է նաեւ բոլոր նրանց, ովքեր իրենց մտերիմներին ու հարազատներին են միայն սիրում եւ կարծում են, թե դրանով մեծ բան են անում, այնինչ այդպիսով պարզապես նմանվում են մաքսավորներին ու մեղավորներին։


text: Նվերներ տալու սովորույթն ի հայտ է եկել նախնադարյան հասարակարգում: Մշակութաբանները նշում են, որ դրա արմատները կապված են զոհաբերության հետ: Գրեթե նույն ձեւով էլ ծագել է հուշանվերներ տալու ավանդույթը: Գիտնականները կարծում են, որ առաջին հուշանվերները չար աչքից պաշտպանող հմայիլներն են եղել, որոնք նվիրում էին ճամփորդներին: Ժամանակի ընթացքում հուշանվերը կորցրեց իր կրոնական նշանակությունը: Այսօր նվերներ եւ հուշանվերներ մենք ստանում եւ տալիս ենք ոչ միայն կրոնական տոներին, այլեւ տարեդարձներին, կարեւոր իրադարձային ամսաթվերին, եւ հենց այնպես: Ռադիոհաղորդումը կարող եք լսել այստեղ՝ Audio clip: Adobe Flash Player (version 9 or above) is required to play this audio clip. Download the latest version here. You also need to have JavaScript enabled in your browser.


text: Դին-Դին |Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ |Դին Դին| |Հեղինակներ՝||Ջ. Բարրի| |Այլ անուն(ներ)||Tinker Bell| Դին Դին (անգլ.՝ Tinker Bell, Tink), փերի Ջ. Բարրիի «Պիեռ Պեն» հեքիաթից։ Դին Դինը համարվում է ամենահայտնի հեքիաթային փերիներից մեկը։ Դին Դինի հասակը 13 սմ է։ Դին Դին փերիի նկարագրություն[խմբագրել | խմբագրել կոդը] Դին Դինը այն փերիների հեղինակն է, ովքեր սիրում են նորոգել տարբեր իրեր, եւ դրանից էլ բխում է իր անունը՝ Tinker Bell։ Դին Դինի բնավորությունը երբեմն այսպիսին էր՝ հիշաչար, բայց Պիտեր Պենի համար նա առաջին ընկերուհին էր եւ օգնականը։ Ինչպես բոլոր փերիները, Դինը նույնպես կարող էր մահանալ այն ժամանակ, երբ բոլորը դադարեն հավատալ փերիների գոյությանը։ Դին Դինի դերը էկրանավորել են՝ Վիրջինյա Բրաուն Ֆեյրը (Գերբերա Բրենոնայի ֆիլմ, «Պիտեր Պեն», 1924), Եկատերինա Չերչենկո (խորհրդային ֆիլմ «Պիտեր Պեն», 1987), Ջուլիա Ռոբերտս (Ստիվեն Սպիլբերգի «Կապիտան Կրյուկ» ֆիլմը, 1991) եւ Լյուդիվան Սանյե («Պիտեր Պեն» ֆիլմ, 2003), Ռուզ ՄակԻվեր («Մի անգամ հեքիաթում», 2013)։ 1953 թվականին հեռարձակվել է Ուոլթ Դիսնեյի «Պիտեր Պեն» մուլտֆիլմը։ Շատերը համոզված են, որ Դիսնեյը Դին Դինին կերպարանավորել է Մերիլին Մոնրոյի նմանությամբ։ Սակայն մի անգամ Դիսնեյը խոստովանել է, որ Դին Դինի նախատիպը Մարգարեթ Քերրին էր, քանի որ այն ժամանակ երբ ստեղծվում էր «Պիտեր Պեն» մուլտֆիլմը, Մերիլին Մոնրոյին գրեթե ոչ ոք չէր ճանաչում։ Դին Դինի բրոնզե արձանը գտնվում է Լոնդոնում։ Արձանի հեղինակը Դայերմունդ Բայրուն ՕԿոնորն է, ով այն ստեղծել է Գրեյթ Օրմոնդ Սթրիթ մանկական հիվանդանոցի խնդրանքով։ Դին Դինի արձանիկը կանգնեցվել է ավելի ուշ, քան Պիտեր Պենինը։ Այդ քանդակի չափերն են՝ 24 սմ (թեւերի չափսեր) եւ 18 սմ (բարձրություն)։ Այն Լոնդոնում գտնվող ամենափոքր արձանիկն է։ Մինի արձանիկի բացումը կայացել է 2005 թվականի սեպտեմբերի 29-ին։ Դին Դինը Դիսնեյի մուլտֆիլմերում[խմբագրել | խմբագրել կոդը] - Պիտեր Պեն - Պիտեր Պեն 2 - Փերիները - Փերիները։ Կորած գանձը - Փերիները։ Կախարդական փրկությունը - Փերիները։ Հրեշի առասպելը


text: PINK Armenia is pleased to invite you to a documentary screening: “Paris is burning”. This is a documentary telling about the LGBT community of New York of 1980-1990s. What was back then? How was it? Who were they? How did it end up? The easy-to-digest documentary presents their dreams, passions, goals and achievements, also represents some of the aspects and characteristics of unique urban LGBT culture of that time. Language: English. Time: 16:30 ՓԻՆՔ Արմենիան սրտանց հրավիրում է վավերագրական ֆիլմի դիտման. “Paris is burning” (“Փարիզը այրում է”): Սա վավերագրական ֆիլմ է, որը պատմում է Նյու Յորքի 1980-1990ականների ԼԳԲՏ համայնքի մասին: Ինչպիսի՞ն էր իրավիճակն այն ժամանակ: Ինչպե՞ս էր կյանքն ընթանում հասարակ ԼԳԲՏների համար: Ովքե՞ր էին նրանք: Ինչո՞վ ամենն ավարտվեց: Դյուրամարս ֆիլմը հանդիսատեսին է ներկայացնում նրանց երազանքները, կրքերը, նպատակներն ու ձեռքբերումները, ինչպես նաեւ ներկայացնում է այդ ժամանակվա ԼԳԲՏ համայնքի քաղաքային մշակույթի եզակի կողմերն ու բնութագրիչները: Լեզուն՝ անգլերեն: Սկիզբը՝ 16:30


text: Շոտլանդիայի Էդինբուրգ քաղաքի Մարգարեթ թագուհու համալսարանի մի խումբ գիտնականներ պարզել են, որ սարսափ ֆիլմեր դիտելուց հետո ձախլիկների մոտ նկատվում են հետվնասվածքային սթրեսին բնորոշ ախտանշաններ։ Այս մասին գրում է The Telegraph պարբերականը։ Հետազոտությունների ընթացքում կամավորներին առաջարկվել է դիտել «Գառների լռությունը» հայտնի ֆիլմի վերջին 8 րոպեանոց հատվածը, ապա՝ վերաշարադրել տեսածը։ Զրույցի ընթացքում ձախլիկ մարդկանց խոսքը եղել է կտրտված, նկատվել են դադարներ ու բազմաթիվ կրկնություններ, ինչը բնորոշ է ուժեղ սթրես ապրողներին։ «Մենք ընտրել ենք հատված ամենալարված թրիլերից, որպեսզի ստուգենք ձախլիկների ռեակցիան, ու պարզել ենք, որ նրանք ավելի զգայուն են, տանջվում են այնպես, կարծես դեպքերի ականատեսն են։ Հետվնասվածքային ախտանշանների առկայությունը ձախլիկների մոտ կրկնակի շատ է նկատվում, քան աջլիկների մոտ»,- պատմել է բժիշկ Կարոլին Շուդխարին։ Ելույթ ունենալով Բրիտանական հոգեբանների միության ամենամյա համաժողովում՝ նա հայտարարել է, որ անկազմակերպ ու կտրտվող խոսքը, վտանգ զգալու բարձրագույն աստիճանի վիճակը կարող են կապված լինել գլխուղեղի աջ կիսագնդի տարբեր ռեակցիաների հետ։ Վիճակագրության համաձայն՝ Երկրագնդի վրա բնակվում է 500 միլիոն ձախլիկ։ Եվրոպայում երեխաների 10 տոկոսը ձախլիկ է։ Նրանք աղմկոտ են, անհամբեր, շփվող։ Ձախլիկները հիմնականում ընտրում են արվեստի հետ կապված մասնագիտություններ, աչքի են ընկնում բռնցքամարտում ու սուսերամարտում։


text: Հռոմուլոս եւ Հռեմոս Հռոմուլոս եւ Հռեմոս, երկվորյակ եղբայրներ, ովքեր հիմնադրել են Հռոմը։ Հռոմուլոսը եղել է Հին Հռոմի առաջին թագավորը (մ.թ.ա. 753-716)։ Իսկ Հռեմոսը, ըստ հին հռոմեական ավանդության, Հռոմի առաջին թագավոր Հռոմուլոսի եղբայրը։ Ծնունդ եւ մանկություն[խմբագրել | խմբագրել կոդը] Հռոմուլոսի եւ Հռեմոսի մայրը՝ Ռեա Սիլվիան, Ալբա Լոնգի օրինական արքա Նումիտորի դուստրն էր, ով գահընկեց էր արել կրտսեր եղբորը՝ Ամուլիուսին։ Ամուլիուսը չէր ցանկանում, որ Նումիտորի զավակները խանգարեն իր փառասիրական նկրտումներին. Նումիտորի որդին կորավ որսի ժամանակ, իսկ Ռեա Սիլվիային Ամուլիուսը ստիպեց վեստալուհի դառնալ, որը նրան 30 տարվա կուսակրոնության էր դատապարտում։ Ծառայության 4-րդ տարում նրան հայտնվեց Մարսը, ումից եւ ծնվեցին երկվորյակ եղբայրները։ Բարկացած Ամուլիուսը նրան զնդան նետեց, իսկ նորածիններին հրամայեց զամբյուղ դնել եւ գցել Տիբեր։ Սակայն զամբյուղը հայտնվում է Պալատին բլրի մոտ, որտեղ նրանց կերակրում է էգ գայլը, իսկ մոր հոգատարությունը փոխարինում են փայտփորն ու կիվիվը։ Արդյունքում բոլոր այս կենդանիները սրբազան են դառնում Հռոմում։ Այնուհետեւ եղբայրներին իր մոտ է վերցնում արքայի հովիվը՝ Ֆաուստուլը։ Նրա կինը՝ Ակկա Լարենցիան, ով դեռ չէր սփոփվել իր երեխայի մահից հետո, իր խնամքի տակ վերցրեց երկվորյակներին։ Երբ Հռոմուլոսը եւ Հռեմոսը մեծացան, նրանք վերադարձան Ալբա Լոնգ, որտեղ էլ իմացան իրենց ծննդյան գաղտնիքը։ Նրանք սպանեցին Ամուլիուսին եւ գահին վերականգնեցին իրենց պապին՝ Նումատորին։ Հռոմի հիմնադրում[խմբագրել | խմբագրել կոդը] Չորս տարի անց պապի խնդրանքով Հռոմուլոսը եւ Հռեմոսը ուղեւորվեցին Տիբեր՝ Ալբա Լոնգ նոր գաղութի հիմնադրման համար տեղ փնտրելու։ Ըստ տարբեր աղբյուրների՝ Հռեմոսն ընտրեց Պալատին եւ Կապիտոլիում բլուրների միջեւ ընկած տարածքը կամ Ավենտին բլուրը, սակայն Հռոմուլոսը պնդում էր, որ քաղաքը կառուցեն Պալատին բլրի վրա։ Վեճին լուծում տալու համար եղբայրները միմյանցից հեռու նստեցին եւ սկսեցին սպասել վերեւից նշանի։ Հռեմոսը տեսավ 6 թռչող ուրուրների, իսկ Հռոմուլոսը՝ 12 (ավելի ուշ այդ 12-ը մեկնաբանվեց որպես Հռոմի հզորության 12 դարերը)։ Հաղթելով վեճը՝ Հռոմուլոսը Պալատինի վրա սրբազան ակոս արեց, սակայն Հռեմոսը ծաղրելով թռավ դրա վրայով, որը կատաղեցրեց Հռոմուլոսին եւ ստիպեց վերջինիս սպանել սեփական եղբորը։ Ըստ մեկ այլ տարբերակի՝ նշաններին դիմելը չօգնեց, վեճ առաջացավ, որի ժամանակ էլ Հռոմուլոսը սպանեց եղբորը։ Զղջալով, որ սպանեց Հռեմոսին, Հռոմուլոսը հիմնադրեց քաղաքը, որին տվեց իր անունը (լատ.՝ Roma) եւ դարձավ արքա։ Քաղաքի հիմնադրման տարեթիվն է համարվում մ.թ.ա. 753 թվականի ապրիլի 21-ը, երբ Պալատինի բլրի շուրջ գութանով փորվեց ակոսը, որը սահմանում էր քաղաքի սահմանը։ Ըստ միջնադարյան առասպելի՝ Հռեմոսի որդին՝ Սենին հիմնադրեց Սիենա քաղաքը։ Սկզբնական շրջանում Հռոմուլոսի գլխավոր հոգսը քաղաքի բնակչության թվաքանակի աճն էր։ Այս նպատակով նա եկվորներին նույն իրավունքները, ազատությունը եւ քաղաքացիությունը տվեց, ինչ որ բնիկներին։ Նրանց համար առանձնացրեց Կապիտոլիումի բլրի հողերը։ Դրա շնորհիվ քաղաք եկան փախստական ստրուկները, աքսորյալները եւ մյուս քաղաքների եւ երկրների արկածներ փնտրողները։ Հռոմում քիչ էին կին բնակիչները՝ հարեւան ժողովուրդներն ամոթ էին համարում ամուսնանալ թափառականների հետ. այսպես էին անվանում հռոմեացիներին այդ ժամանակ։ Այդ պատճառով Հռոմուլոսը մի հնարք մտածեց. քաղաքի հիմնադրումից 4 ամիս անց՝ օգոստոսի 21-ին, նա հանդիսավոր խնջույք կազմակերպեց՝ խաղերով, մարտերով եւ տարբեր տիպի մարմնամարզական եւ հեծելազորային վարժություններով։ Խնջույք եկան հռոմեացիների շատ հարեւաններ, այդ թվում՝ սաբիններ։ Այն պահին, երբ հանդիսատեսը, հատկապես կանայք տարված էին խաղով, պայմանական նշանով (Հռոմուլոսը հանեց թիկնոցը) հռոմեացիները տոնական կրակ վառեցին եւ բազմաթիվ զորքը՝ սրերով եւ նիզակներով հարձակվեց անզեն հյուրերի վրա։ Խառնաշփոթի եւ հրմշտոցի ժամանակ հռոմեացիները փախցրեցին այնքան կին, որքան կարողացան։ Հռոմուլոսն ինքն իր համար կին վերցրեց սաբինացի Հերսիլիային։ Ինչպես կարծում էին անտիկ պատմիչները՝ հարսնացուին փախցնելով հարսանիքի ավանդույթի սկիզբը դրվեց հենց այդ ժամանակ։ Ըստ Պլուտարքոսի[1]՝ աստղագետ Լուցիուս Տարուտիուս Ֆիրմանուսն ընկերոջ՝ Գայ Տեռենցիուս Վառոյի խնդրանքով փորձեց հաշվել Հռոմուլոսի եւ Հռեմոսի ծննդյան, ինչպես նաեւ Հռոմի հիմնադրման տարեթվերը։ Նա որոշեց, որ եղբայրները բեղմնավորվել են մ.թ.ա. 772 թվականի հունիսի 24-ին՝ արեւի խավարման օրը, արեւի մայր մտնելուց 3 ժամ անց եւ լույս աշխարհ են եկել մ.թ.ա. 771 թվականի մարտի 26-ին, իսկ Հռոմը հիմնադրվել է մ.թ.ա. 754 թվականի հոկտեմբերի 4-ին։ Ծանոթագրություններ[խմբագրել | խմբագրել կոդը] - Плутарх. Сравнительные жизнеописания. — М.: Наука, 1994. «Ромул», 12, 27, 29 Արտաքին հղումներ[խմբագրել | խմբագրել կոդը] - «Социально-экономические отношения и оформление римской государственности в царскую эпоху»։ Արխիվացված օրիգինալից-ից 2011-08-22-ին։ Վերցված է 2009-04-02 - Дионисий Галикарнасский.։ «Римские древности»։ Արխիվացված օրիգինալից-ից 2011-08-22-ին։ Վերցված է 2009-04-02 - «Ромул и Рем. Основание Рима»։ Արխիվացված օրիգինալից-ից 2011-08-22-ին |Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից (հ. 6, էջ 595)։|


text: Լաուրա Սարգսյան, Sputnik. Մերի Մուսինյանը, որը փայլուն ելույթ է ունեցել ռուսական «Առաջին ալիքի» «Լավագույնը» շոուի ընթացքում, առաջին մասնակիցն էր Հայաստանից։ Նախագծի մենեջերները միանգամից գնահատել են նրա վիրտուոզ կատարումը` հայկական ժողովրդական բարդ գործիքով` քանոնով եւ, առանց նախնական մրցույթի, հրավիրել մասնակցելու։ «Երբ ինձ հրավիրեցին, ես «Նոր անուններ» երաժշտական նախագծի շրջանակում համերգներով Ֆրանսիայում էի», — Sputnik Արմենիայի թղթակից հետ զրույցում ասաց Մերին։ Մերիի մայրը` Անուշ Աղաջանյանը, հեռուստացույցով պատահաբար տեսել է շոուի մասնակցության հայտը, լրացրել է եւ ուղարկել ծրագրի էլեկտրոնային փոստի հասցեին։ Հետո Անուշին զանգահարել է «Առաջին ալիքի» մենեջերը եւ Մերիին հրավիրել շոուին մասնակցելու։ Բայց ստիպված են եղել մի քիչ սպասել, քանի որ Մերին այդ ժամանակ հյուրախաղերով Ֆրանսիայում էր։ «Մենք քասթինգ չենք անցել, մեզ միանգամից ընտրել են։ Նրանք զարմացան, երբ իմացան, որ աղջիկս Ֆրանսիայում է»,- պատմում է Մերիի մայրը` Անուշը։ Մոսկվայում փորձերը տեւել են երկու օր, այդ ընթացքում Մերին շփվել է ոչ թե շոուի հաղորդավար Մաքսիմ Գալկինի, այլ ծրագրի ռեժիսորի եւ պատասխանատու անձանց հետ։ Ինչպես պարզվել է, Գալկինը մինչեւ եզրափակիչ նկարահանումները հաղորդման հյուրերին չի հանդիպում, այլ ծանոթանում է նրանց հետ նկարահանումների ժամանակ, որպեսզի ամեն ինչ բնական լինի։ «Ես հագել էի երկար, սպիտակ շորիկ` ծաղիկներով եւ թիթեռներով, մազերս հարդարել էին «արքայադստեր» նման. այդ ամենն ինձ համար ընտրել էին «Առաջին ալիքի» ոճաբանները»,– մի քիչ ամաչելով ասաց Մերին։ - Մերի Մուսինյան© Sputnik/ Asatur Yesayants - Քանոնահարուհի Մերի Մուսինյան© Sputnik/ Asatur Yesayants - Մերի Մուսինյանը` հյուր Sputnik Արմենիայում© Sputnik/ Asatur Yesayants - Մերի Մուսինյանը` Sputnik Արմենիայի հյուր© Sputnik/ Asatur Yesayants Չնայած նրան, որ Մերին հանդիպել է Գալկինի հետ միայն նկարահանումների եզրափակիչ փուլի օրը, այնուամենայնիվ նրան հաջողվել է զարմացնել Գալկինին իր նվագով։ «Լավագույնը» շոուի մեդալից հետո Մերիի կյանքում ոչինչ չի փոխվել, նա նախկինի պես քանոն է նվագում` հղկելով վարպետությունը, հաճախում է Սպենդիարյանի անվան երաժշտական դպրոց (պրոֆեսոր Ծովինար Հովհաննիսյանի դասարան) եւ հանրակրթական դպրոց։ Հնարավոր է` Մերին շուտով նաեւ Մայամիում անցկացվող տաղանդների շոուին մասնակցի։


text: Ծնվել է Փարիզում արքունական բժշկի ընտանիքում։ Ավարտել է հրեական քոլեջը։ Մինչեւ 1751 թվականը զբաղեցրել է հարկերի գլխավոր կապալառուի պաշտոնը, ապա զբաղվել է միայն փիլիսոփայությամբ։ Ոգեշնչվելով հակաֆեոդալական տրամադրություններով ` նա մտերմացավ Մոնտեսքյոյի եւ Վոլտերի հետ, որոնց ազդեցությամբ գրեց իր վաղ աշխատանքները։ 1751 թ. Հելվեցիուսն իրեն ամբողջովին նվիրեց գիտությանը։ Նա հանդիսանում էր Դենի Դիդրոյի եւ Հոլբախի խմբակի անդամ։ Նրա «Մտքի մասին» (1758 թ.) աշխատանքն ուղղված էր ֆեոդալական կարգերի, կրոնի, եկեղեցու հիմքերի դեմ, որն առաջացրեց ռեակցիոն շրջանների ցասումը։ Աշխատանքը շուտով արգելվեց իշխանությունների կողմից եւ այրվեց։ Հետագայում այդ գրքի հիմնական մտքերը զարգացվեց Հելվեցիուսի կողմից իր իսկ «Մարդու, նրա մտավոր ունակությունների եւ դաստիարակության մասին» (1773 թ.) աշխատության մեջ։ Հելվեցիուսը Ջոն Լոկիսենսուալիզմին հաղորդել է բացարձակ մատերիալիստական բնույթ։ Զգացողությունը նրա կողմից դիտվում է որպես մարդու զգացական օրգանների վրա արտաքին առարկաների ազդեցության արդյունք եւ մարդկային գիտելիքների միակ աղբյուր։ Հելվեցիուսը գտնում էր, որ աշխարհը մատերիական է, անվերջանալի ժամանակի եւ տարածության մեջ, գտնվում է անընդհատ շարժման մեջ։ Նա ագնոստիցիզմի հակառակորդ է եւ ապացուցում է, որ անսահման են մատերիական աշխարհի ճանաչողության մեջ մարդկային ինտելեկտի հնարավորությունները։ Հելվեցիուսը սուր քննադատության է ենթարկում հոգու անմահության, աշխարհի ստեղծման, Աստծո գոյության մասին իդեալիստական գաղափարները։ Առաջնորդվելով իր ժամանակի առաջադեմ փիլիսոփայական գաղափարներով՝ այնուամենայնիվ Հելվեցիոսը մնաց մետաֆիզիկայի սահմաններում։ Հելվեցիուսը քննադատում է մարդկանց բնածին ինտելեկտուալ ունակությունների անհավասարությունը, որը հիմք էր հանդիսանում ֆեոդալական հասրակարգի։ Նա պնդում էր, որ մարդիկ ունեն հավասար մտավոր կարողություններ, իսկ նրանց հոգեկան եւ բարոյական կերպարի տարբերությունները բացատրում էր այն միջավայրով, ուր նրանք դաստիարակվել են։ Հելվեցիուսի ուշադրության կենտրոնում են սոցիալական-քաղաքական, սոցիլոգիական եւ գեղագիտական խնդիրները։ Ի տարբերություն Մոնտեսքյոյի եւ Վոլտերի, որոնք համաձայնության եզրեր էին փնտրում արիստոկրատիայի հետ, Հելվեցիուսն առաջ քաշեց ֆեոդալական հարաբերությունները եւ սեփականությունը վերացնելու պահանջը։ Մերժելով Ռուսոյի էգալիտարիզմը՝ Հելվեցիուսը գտնում է, որ պետությունը պարտավոր է թուլացնել սեփականության անհավասար բաշխումը։ Նա անընդունելի է համարում կառավարման հանրապետական ձեւը մեծ պետությունների համար եւ իր սոցիալ-քաղաքական հայացքների իրագործումը կապում է աբսոլյուտիզմի հաստատման հետ, որի մեջ նա տեսնում է բուրժուադեմոկրատական բովանդակություն։ Նրա սոցիոլոգիական հայացքները ներառում են մտորումներ հասարակական կյանքում նյութական պայմանների դերի կարեւորության մասին։ Հելվեցիուսը եսասիրությունը համարում է հասարակության զարգացման շարժիչ ուժ եւ եսասիրության մասին ուսմունքի մեջ ընդգծում էր մարդու պայքարի գաղափարը կենսական պահանջմունքների բավարարման համար։ Դրա հետ միասին նա նշում է արդյունաբերության մեծ նշանակությունը։ Այս գաղափարները Հելվեցիուսին դարձրին 18-րդ դարի ամենախոր մտածողներից մեկը։ Հելվեցիուսը կարեւորում է սոցիալական միջավայրի դերը։ Նա գտնում է, որ սոցիալական կյանքը որոշվում են ընդհանուր առմամբ մարդու գիտակցությամբ։ Մեծ է նրա դերը գեղագիտության զարգացման գործում։ Նա սուր քննադատության է ենթարկում ոչ միայն կրոնական, այլեւ սպիրիտուալիստական գեղագիտությունը։ Իր աշխատություններում մեծ տեղ է գրավում բարոյական պատկերացումների փորձնական ծագման ապացույցները եւ դրանց պայմանավորվածությունն անհատի շահերով։ Անհատի շահերը Հելվեցիուսը զուգակցում է հասարակական շահերի հետ։ Հելվեցիուսի գործունեությունը մեծ ազդեցություն ունեցավ ֆրանսիական բուրժուական հեղափոխության գաղափարական նախապատրաստման գործում, ինչպես նաեւ հիմք հանդիսացավ 19-րդ դարի առաջին կեսի ուտոպիական սոցիալիզմի գաղափարական նախապատրաստման համար։ Պատմության ըմբռնմաեւ հարցում նա իդեալիստ էր։ Սակայն, հասարակական կյանքի առաջադիմական վերափոխման իր պահանջով ու ֆեոդալիզմի քննադատությամբ, նա հանդես է գալիս որպես հասարակագիտական մտքի առաջավոր ներկայացուցիչ։ Ընդունել է հասարակական միջավայրի վճռական դերը մարդու դաստիարակության գործում, հիմնավորել ֆեոդ, հարաբերությունները կապիտալիստականով փոխարինելու անհրաժեշտությունը։ Հասարակության զարգացման գործում վճռական դեր է հատկացրել գիտակցությանը, դաստիարակությանը, լուսավորությանը։ Անձնական եւ հասարակական շահերի ներդաշնակ զուգակցման, մտավոր ընդունակությունների հավասարության նրա գաղափարները կարեւոր դեր խաղացին ուտոպիական սոցիալիզմի զարգացման գործում։ Բնութագրելով նրա հայացքները՝ Մարքսն ու Էնգելսը նշել են. «Զգայական տպավորությունները, եսասիրությունը, հաճույքը եւ ճիշտ հասկացված անձնական շահը ամբողջ բարոյականության հիմքն են կազմում։ Մարդկային մտավոր ընդունակությունների բնածին հավասարությունը, բանականության հաջողությունների ու արդյունաբերության հաջողությունների միասնությունը, մարդու բնածին բարությունը, դաստիարակության ամենազորությունը ահա նրա մեխանիզմի գլխավոր մոմենտները» Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից (հ. 6, էջ 341)։


text: Որոշ աստղագետներ կարծում են , որ տիեզերքը պարզապես շարունակելու է ընդարձակվել , քանի որ գալակտիկաներն արագորեն հեռանում են իրարից ։Ոմանք էլ կարծում են , որ գալակտիկաները մի օր կարող են սկսել նորից դեպի իրար շարժվել ,մինչեւ որ հարվածեն միմյանց մեծ շառաչյունով ։ Ոչ ոք չգիտի , թե սկզբնապես որտեղից է եկել տիեզերքը կազմող ողջ նյութը ։ Իսկ դու գիտե՞ս , թե ովքեր են աստղագետները ։ Աստղագետները գիտնականներ են , ովքեր ուսումնասիրում են աստղերն ու մոլարակները ։